Υπό δρακόντεια μέτρα ασφαλείας η πορεία προς την αμερικάνικη πρεσβεία | ΠΟΛΙΤΙΚΗ | antinews.gr\nΑΡΧΙΚΗΠΟΛΙΤΙΚΗΟΙΚΟΝΟΜΙΑΕΛΛΑΔΑΚΟΣΜΟΣANTIMAGAZINEANTISPORTSANTIMEDIAΑΝΤΙΘΕΣΕΙΣΚΛΕΙΔΑΡΟΤΡΥΠΑBLOG VIEWΑναζήτησηΝέα αναζήτησηΕπιλογή τύπου αναζήτησηςΣτα άρθραΣτα άρθρα (ακριβής φράση)Στο όνομα των σχολιαστώνΑναζήτησηΙστορικό 17/11/2009 17:06\nΜε την σημαία του Πολυτεχνείου, την οποία κρατούν μέλη τού ΔΣ της ΕΦΕΕ, επικεφαλής και με το σύνθημα "Το Πολυτεχνείο δεν ήταν γιορτή, ήταν εξέγερση και πάλη λαϊκή" άρχισε νωρίς το απόγευμα η καθιερωμένη πορεία προς την πρεσβεία των ΗΠΑ, με την οποία ολοκληρώνονται οι φετινές εορταστικές εκδηλώσεις της 36ης επετείου εξέγερσης του Πολυτεχνείου.Ακολουθούν ο Σύνδεσμος Εξορισθέντων-Φυλακισθέντων Αντιστασιακών 1967-1974, και οι φοιτητικοί συλλογοι με επικεφαλής το πανό του ΕΜΠ, όπου αναγράφονται τα βασικά αιτήματα των φοιτητών και η παρότρυνση "Εμπρός για της γενιάς μας τα Πολυτεχνεία".Ολιγόλεπτη στάση των διαδηλωτών έγινε στο Σύνταγμα, όπου το Νοέμβριο του 1980 σκοτώθηκαν οι Κουμής και Κανελλοπούλου.Προηγουμένως, ολοκληρώθηκαν οι εκδηλώσεις στο χώρο του Πολυτεχνείου.Κατά τη διάρκεια της πορείας εμφανής είναι η παρουσία των αστυνομικών για τη φύλαξη των δημοσίων κτιρίων και πρεσβειών κατά μήκος της Λεωφόρου Βασιλίσσης Σοφίας, αλλά και των άλλων δρόμων απ' όπου περνούν οι διαδηλωτες ΔΙΑΒΑΣΤΕ ΑΚΟΜΑ\nΤην καλυτερη δηλωση μεχρι στιγμης την έκανε η Αλέκα: "Για ορισμένους μεσήλικες το Πολυτεχνείο είναι ένα άλλοθι στο σημερινό τους βιογραφικό για να ενταχθούν στην υπηρεσία του συστήματος. Για τους νέους και τις νέες η εξέγερση του Πολυτεχνείου είναι ένας αγώνας επίκαιρος και αδικαίωτος και πάνω απʼ όλα είναι η απόδειξη ότι όταν η νεολαία, όταν οι εργατοϋπάλληλοι, όταν τα λαϊκά στρώματα θέλουν, μπορούν..."Σωστό συντρόφισσα, μονο που ο σύντροφος Σπύρος ερχόταν τότε στα κάγκελλα και μας έλεγε να βγούμε εξω επειδή ηταν "προβοκάτσια"\nΚαλή και η δηλωση του Σαμαρα: "Δεν χρειάζεται να αναζητούμε κάθε χρόνο το «νόημα της επετείου». Το συνόψισαν τότε, οι ίδιοι οι εξεγερμένοι φοιτητές: Εθνική Ανεξαρτησία, Λαϊκή Κυριαρχία! Τέσσερις λέξεις που λένε τα πάντα. Και τότε και σήμερα..."\nΤο τελευταίο, ως μαρτυρία, έγραψε!!!\nποιός πληρώνει τον λογαριασμό της υπερήφανης αυθόρμητης παρέλασης;\nΤο επος του 40 με χιλιαδες νεκρους γιορταζεται μια μερα ολη και ολη.Το πολυτεχνειο για να κορεστει η διψα των αριστεριζοντων πρεπει να γιορταζεται 3 μερες.Τι να πεις.\nΈλεος @ ΣΥΚΟΦΑΝΤΗΣ\nΕσένα γιατί σε ενοχλεί η δίψα των άλλων; οι άλλοι, επί ημέρες, τυπώνουν και μοιράζουν φυλλάδια και αφίσες, στήνουν μικροφωνικές εγκαταστάσεις, κτλ. Από όσο γνωρίζω, δεν σε εμπόδιζει κανείς να κάνεις και εσύ το ίδιο. Να γιοργάζεις με όποιο τρόπο επιθυμείς, και για όσες ημέρες επιθυμείς, το έπος του 40. Να τυπώσεις φυλλάδια και να τα μοιράσεις στα σχολία, να κάνεις ότι θέλεις για να τιμήσεις τη μνήμη αυτών που θέλεις. Δεν σε εμποδίζει κανείς... (εκτός ίσως από την κουλτούρα του καναπέ που σε κάνει να λυσσάς από μένος για όσους δεν είναι ακόμη τόσο νεκροί όσο εσύ)\nΚαι κάτι γενικότερο: πότε εμπόδισε η αριστερά την δεξιά να είναι κι εκείνη κινηματική; πότε εμπόδισε κανείς τη δεξιά να κάνει μια πορεία για τη μνήμη των νεκρών αστυμομικών; Μήπως τελικά λυσσάτε με την αριστερά, γιατί οι ίδιοι είστε αρκετά τεμπέληδες να εργαστείτε στο δρόμο για την ιδεολογία σας;\nΘα σου πω αμεσως.Καθε 2 Φεβρουαριου η Χρυση Αυγη θελει να κανει συγκεντρωσεις για να τιμησει την επετειο των Ιμιων και καθε χρονο η αριστερα προσπαθει να τις ματαιωσει.Εγω φυσικα θεωρω τη ΧΑ ακροδεξια οργανωση και δεν θα συμμετειχα ποτε σε δικη της εκδηλωση.Αλλα τα επεισοδια που γινονται καθε χρονο δειχνουν μια ορισμενη νοοτροπια.\nψυχραιμία,παρότι διαφωνώ κάθετα με τα περισσότερα που έχω δει να γράφεις εδώ, εκτιμώ και σέβομαι ότι πολλές φορές έχεις θέσει το θέμα της δειλίας και απροθυμίας της ίδιας της δεξιάς να υπερασπιστεί τις ιδέες της. εγώ είμαι αριστερός, και πιστεύω ότι ο βασικός λόγος είναι ο εξής: έβλεπα μια ζωή τους δεξιούς γονείς μου να κάαααθονται στον καναπέ και να καθυβρίζουν όλα τα κινήματα. τι με ενοχλεί σε αυτό; μα το ότι δεν είχαν ούτε τη διάθεση, ούτε τη δύναμη, να αναπτύξουν κι αυτοί δράσεις, που να υπερασπίζουν και διαδίδουν τις ιδέες τους.παράδειγμα: κάποιες συνιστώσες του Σύριζα πηγαίνουν από πέριση στα σχολεία και μοιράζουν υλικό εναντίον της αστυνομοκρατίας. ερώτηση: εσεις γιατί δεν πάτε στα σχολεία να μοιράσετε στα παιδιά υλικό που να εξηγεί και υπερασπίζει τον ρόλο της αστυνομίας, όπως εσείς τον αντιλαμβάνεστε;ξέρω ότι είναι αδύνατον να σας εκμαιεύσω έστω και ένα χιλιοστό συμπάθειας για τους μπαχαλάκηδες. παρ΄ όλα αυτά να ξέρετε ότι το βασικό χαρακτηριστικό που κάνει έξαλλους τους μπαχαλάκηδες είναι η απροθυμία των απέναντι να υπερασπιστούν τις ιδέες τους. αισθάνονται ότι έχουν απέναντί τους .. θλιβερά ζόμπι.οκ, η χρυσή αυγή εμποδίζεται να διαδηλώσει για τα Ίμια. Το 40% των ελλήνων που δηλώνουν δεξιοί πατριώτες, τι φοβούνται; μπορεί να ακούγεται παρανοικό, αλλά το λέω με το χέρι στην καρδια:θα ανέβαινε κατακόρυφα στην εκτίμησή μου ο κάθε δεξιός που θα αφιέρωνε χρόνο και ενέργεια, και γιατί όχι θα ρίσκαρε και λιγάκι, προκειμένου να προπαγανδίσει τις ιδέες του στην κοινωνία. δεν λέω να βγείτε στο δρόμο με καδρόνια. δεν χρειαζόμαστε δεξιούς μπάχαλους. γενικώς όμως, στο δρόμο πρέπει να βγείτε...ο μεγαλύτερος εχθρός της κοινωνίας δεν είναι ούτε η δεξιά ούτε η αριστερά, αλλά ... ο καναπές\nBlimblomblim @ Έλεος\nΗ δεξιά είναι καθεστωτική αγαπητέ "έλεος". Υπάρχουν βασικές διαφορές στη νοοτροπία του δεξιού και του αριστερού. Ο δεξιός από φυσικού του στηρίζει το κράτος και δεν είναι κινηματικός. Πιστεύει στο νόμο και την τάξη και υποστηρίζει την επιβολή της. Διαφορετικά πράγματα, πρέπει να το λάβεις αυτό υπόψη του για να μην αδικείς τους δεξιούς πολίτες.\nΚοίτα να δεις φίλε, για να είσαι "κινηματικός" αριστερός δεν μπορείς να δουλεύεις ή να ασχολείσαι με παιδιά και οικογένεια. Απαραίτητη προϋπόθεση. Βλέπω τους "κινηματικούς" μέρα-μεσημέρι ή πρωί-πρωί (σπάνια) στα Εξάρχεια, στις καφετέριες, όταν εγώ περνάω ασθμαίνοντας από εκεί με βήμα γοργό (έργάζομαι στο Κέντρο) και αναρωτιέμαι πότε δουλεύουν, αν έχουν παιδιά, αν όντας φοιτητές σπουδάζουν.... Η "κινηματικότητα" θέλει καλοπέραση, έτσι είναι. Και μπόλικο φραπέ και μπυρίτσες.\nΘα σου απαντησω αμεσως : πεζοδρομιακη δεξια υπαρχει αμεσος κινδυνος να διολισθησει στο φασισμο ή τουλαχιστον ετσι να προσληφθει απο τους αλλους και να κυλισουμε παλι σε εμφυλιοπολεμικη κατασταση.Μια που λεμε για το Σαμαρα,αυτος ως νεος ειχε αναμιχθει σε οργανωση ομαδων τα πρωτα χρονια του ΠΑΣΟΚ ονοματι Ρεηντζερς που ειχαν δυναμικες διαθεσεις.Με αποφαση ττων κεντρικων του κομματος ξυλωθηκαν ολες.Τη δεκαετια του 80 η ΟΝΝΕΔ μαζικοποιηθηκε πολυ αλλα διαρκως οι εντολες Μητσοτακη ηταν μη προκαλειτε.Τον πρωτο χρονο της κυβερνησης Μητσοτακη μερικοι θερμοαιμοι προσπαθησαν να σπασουν τις καταληψεις των σχολειων.Αποτελεσμα σε συμπλοκη ο θανατος του Τεμπονερα.Ο υπευθυνος εφαγε επι ΝΔ μεγαλη ποινη και καθε δυναμικη δραση απαγορευθηκε.Μπορει να απογοητευομαι απο αυτη την κατασταση αλλα απο την αλλη μερια αντιλαμβανομαι τις συνεπειες της εναλλακτικης λυσης.Το Μαη του 68 ο Ντε Γκωλ καλεσε τους Γαλλους να στηριξουν τη κυβερνηση και μετα απο μεγαλη διαδηλωση η εξεγερση τελειωσε.Αν ο Καραμανλης το Δεκεμβριο εβγαζε διαγγελμα οτι απειλειται ανατροπη της εκλεγμενης κυβερνησης και καλουσε τους νεοδημοκρατες να βγουν στους δρομους ξερεις τι θα γινοταν;Yπαρχει διαρκης πιεση για αυτοσυγκρατηση για να προστατευθει η ομαλοτητα.Η λυση και η ισορροπια ακομη αναζητειται.Ουτε η αδρανεια ειναι σωστη αλλα ουτε και η μετατροπη της ΝΔ σε μια μεγαλη ΧΑ γιατι χαθηκαμε.\nΣτο έπος του 40 αμυνθήκαμε για το έδαφός μας. Χάσαμε. Κουτσά στραβά ανιτσταθήκαμε. Εξαθλιωθήκαμε. Βρεθήκαμε, επίτηδες ή κατά λάθος με τους νικητές. Πιαστήκαμε με το καλημέρα στο πρώτο θερμό μέτωπο του ψυχρού πολέμου. Σφακτήκαμε αναμεταξύ μας και επιζήσαμε.Αυτά τα δρακόντεια μέτρα και η ευκαιρία για χαβαλέ κάθε χρόνο από ανθρώπους που δεν έχουν καμμία σχέση ούτε με τους τύπους του Πολυτεχνείου και την κα Δαμανάκη, ούτε με τους πασόκους και τα ζιβάγκο που ακολούθησαν... Ο «εχθρός» είναι εδώ, μέσα από τα σύνορα, αλλά προφανώς, δεν έχει πρόσωπο.\nΠάντως όπως διάβασα σε ¨αυτοπροσδιοριζόμενα¨ , ¨πατριωτικά¨ σάϊτ η κυρία ¨Δραγουμάνου¨ , λάθος , η κυρία Δραγώνα , σε μια από τις πρώτες της ¨προοδευτικές¨ της ενέργειες , έστειλε εγκύκλιο στα σχολεία να εορτασθεί - μνημονευτεί η καθιερωμένη εκδήλωση για την ¨Εθνική Αντίσταση¨ αντί για την θεσμοθετημένη ημερομηνία της 25ης Νοεμβρίου , σε μνήμη της ¨ενιαίας¨ Αντιστασιακής ενέργειας , την ανατίναξη της γέφυρας του Γοργοποτάμου (1943) , μαζί με την 17η του Νοέμβρη. Δηλαδή να μην γίνουν ιδιαίτερες αναφορές στα σχολεία για την Εθνική Αντίσταση... ¨Καταλαβαίνω¨ την ¨αγανάκτηση¨ των Δεξιών ¨πατριωτών¨ για την ¨ιεροσυλία¨ της κυρίας Δραγουμάνου , συγνώμη , της κυρίας Θ. Δραγώνα να ¨συνγιορτάσει¨ έναν ¨εθνικό αγώνα¨ με μια ¨αναρχική - αντικρατική εξέγερση¨ ... Προσωπικά δεν θα είχα τίποτα ενάντια εάν οι εθνομηδενιστές του ¨NEW AGE-PASOK¨ προσχωρούσαν στην αντίληψη ότι δεν υπάρχει κοινωνικός αγώνας που δεν είναι παράλληλα και πατριωτικός και αντίστροφα. Όπως έλεγε και το γνωστό Αντάρτικο άσμα του ¨ΕΛΑΣ¨ : ¨ΘΕΛΟΥΜΕ ΕΛΕΥΘΕΡΗ ΕΜΕΙΣ ΠΑΤΡΙΔΑ ΚΑΙ ΠΑΝΑΝΘΡΩΠΙΝΗ ΤΗΝ ΛΕΥΤΕΡΙΑ...¨ ΟΜΩΣ ,πολύ φοβάμαι ότι οι σκέψεις της κυρίας των Δραγουμάνων , συγνώμη λάθος , της κ. Δραγώνα , μάλλον προς την σταδιακή κατάργηση των ¨μισαλλόδοξων¨ εθνικών επετείων στοχεύει με την ¨μετάθεση¨ , ¨συγχώνευση ¨ των ημερομηνιών, και τελικά στην υποβάθμιση της σημασίας Εθνικής Λαϊκής Αντίστασης κατά του ιμπεριαλισμού , μητροπολιτικού και ¨περιφερειακού¨ . Ας δώσει ο καθένας την ερμηνεία του γιατί το Οργουελικό Υπουργείο ¨Γαλλικού Διαφωτισμού και Αυτοπροσδιορισμού των Ανθρώπων¨ δεν θέλει να γιορτάζεται -μνημονεύεται ξεχωριστά η Εθνική Αντίσταση και η Ανατίναξη της Γέφυρας του Γοργοποτάμου... Και προς αυτή την κατεύθυνση διαβλέπω ¨μαύρα μαντάτα¨ από τους Νέο-Φαναριώτες , Δραγουμάνους της Ελληνικής Παιδείας.\nπου πήρε ρε παιδιά η ανάρτηση; συνέλαβαν τον πρύτανη του ΕΜΠ ύστερα από παραγγελία του εισςαγγελεα για τις οπτικές ίνες του σάιτ που φιλοξενεί ο σέρβερ του Πολυτεχνείου;


Κατάλογος σελίδων BIOTEYMA_blog ΒΙΟΤΕΥΜΑ Τρόπος Ζωής Ποιότητα Ζωής: Πρόγραμμα Δράσεων Πολιτιστικής Εκπαίδευσης Δήμου Αχαρνών\nΠρόγραμμα Δράσεων Πολιτιστικής Εκπαίδευσης Δήμου Αχαρνών\nΟ Δήμος Αχαρνών ανακοίνωσε τις προσεχείς δραστηριότητες του Τμήματος Πολιτιστικής Εκπαίδευσης της Δ/νσης Παιδείας Πολιτισμού Αθλητισμού και Ν. Γενιάς για τους μήνες Ιανουάριο, Φεβρουάριο και Μάρτιο 2017:\nΔιαβάζουμε το βιβλίο «Η πολύχρωμη σβούρα», του Κώστα Αρκουδέα, εκδ. ¶γκυρα. .\nΟ Δήμος στην ανακοίνωσή του επισημαίνει ότι καθημερινά από 8:00 έως 15:00 λειτουργεί δανειστικό τμήμα στο Γραφείο Πολιτιστικής Εκπαίδευσης (Δημαρχείο, 2ος όροφος).\nΕτικέτες ΔΗΜΟΣ ΑΧΑΡΝΩΝ, ΕΚΔΗΛΩΣΕΙΣ ΓΙΑ ΠΑΙΔΙΑ


» Ενημερωτικό 2019 για πρόγραμμα ‘Η τσάντα στο σχολείο’ 6ο Δημοτικό Σχολείο Αγρινίου\nΘα θέλαμε να σας ενημερώσουμε ότι από την Παρασκευή 11 Οκτωβρίου 2019 και κάθε 2η και 4η Παρασκευή του μήνα έως τη λήξη του τρέχοντος διδακτικού έτους αρχίζει η υλοποίηση του Προγράμματος του Υπουργείου Παιδείας «Η τσάντα στο σχολείο». Στο πλαίσιο του προγράμματος αυτού, καθιερώνεται η παραμονή της τσάντας των μαθητών και μαθητριών στο σχολείο για δύο, τουλάχιστον, Σαββατοκύριακα το μήνα.\nΜε το πρόγραμμα αυτό επιδιώκεται η (κατά το δυνατόν) ένταξη της διαδικασίας της μελέτης και της εμπέδωσης των γνώσεων μέσα στο ίδιο το σχολικό περιβάλλον και, κατά συνέπεια, η αύξηση του ελεύθερου χρόνου των μαθητών/τριών, ώστε αυτοί να μπορούν να ασχολούνται και με άλλες (εξωσχολικές) δραστηριότητες, οι οποίες συμβάλλουν στην πολύπλευρη (συναισθηματική, κοινωνική και ψυχοκινητική τους) ανάπτυξη. Επίσης, μ’ αυτόν τον τρόπο, επιδιώκεται η απελευθέρωση χρόνου, ώστε να υπάρχει πιο δημιουργική επαφή και επικοινωνία γονέων και παιδιών.\nΜε βάση το προηγούμενο σκεπτικό, και χωρίς το εν λόγω πρόγραμμα να ισοδυναμεί με εγκατάλειψη της μελέτης από την πλευρά των μαθητών και μαθητριών στο σπίτι, ο Σύλλογος Διδασκόντων του Σχολείου μας αποφάσισε την υλοποίηση του προγράμματος τις εξής ημερομηνίες, καθόλη τη διάρκεια του τρέχοντος διδακτικού έτους :\nΠαρασκευή 11 Οκτωβρίου – Παρασκευή 25 Οκτωβρίου 2019\nΠαρασκευή 8 Νοεμβρίου – Παρασκευή 22 Νοεμβρίου 2019\nΠαρασκευή 10 Ιανουαρίου – Παρασκευή 24 Ιανουαρίου 2020\nΠαρασκευή 14 Φεβρουαρίου – Παρασκευή 28 Φεβρουαρίου 2020\nΠαρασκευή 13 Μαρτίου – Παρασκευή 27 Μαρτίου 2020\nΠαρασκευή 8 Μαΐου – Παρασκευή 22 Μαΐου 2020\nΓια τις λεπτομέρειες εφαρμογής του προγράμματος θα υπάρξει πιο αναλυτική ενημέρωση και συνεννόηση των μαθητών και μαθητριών με τους εκπαιδευτικούς του Σχολείου μας.\nΑγρίνιο, 23-09-2019 Από τη Διεύθυνση του Σχολείου


Δευτέρα στις 10 το πρωί η πριεμέρα του Στέφανου Τσιτσιπά στο Australian Open | Australian Open | gazzetta.gr\nΠαρασκευή 17 Ιανουαρίου 2020 - 11:15 Gazzetta team\nΟ Στέφανος Τσιτσιπάς θα είναι αυτός που θα ανοίξει το βραδινό πρόγραμμα της Margaret Court Arena την προσεχή Δευτέρα.\nΣυγκεκριμένα, ο Έλληνας τενίστας θα ξεκινήσει τον αγώνα του κόντρα στον Ιταλό, Σαλβατόρε Καρούζο, νο. 94 της παγκόσμιας κατάταξης, στις 19:00, δηλαδή στις 10 το πρωί ώρα Ελλάδας, για το Australian Open.\nΤη Δευτέρα θα μπει στη μάχη και η Μαρία Σάκκαρη, η οποία αγωνίζεται με τη Ρωσίδα Μαργκαρίτα Γκασπαριάν, αλλά δεν έχει βγει ακόμα το πρόγραμμα των εξωτερικών γηπέδων.\nΤο πρόγραμμα στη Rod Laver Arena θα ανοίξει στις 2 τα ξημερώματα η κάτοχος του τίτλου Ναόμι Οσάκα, που θα αντιμετωπίσει τη Μάριε Μπούζκοβα, και θα ακολουθήσουν τα ματς Ποτάποβα-Σερένα και Τζόνσον-Φέντερερ.\nΜπάρτι-Τσουρένκο και Τζόκοβιτς-Στρουφ είναι οι αγώνες του βραδινού session, που αρχίζει στις 10 το πρωί. Ο μεγάλος αγώνας ανάμεσα στην Κόκο Γκοφ και τη Βίνους Γουίλιαμς θα γίνει στη Margaret Court Arena περίπου στις 6 το πρωί ώρα Ελλάδας.\nΤετάρτη 1 Απριλίου 2020 - 18:54\nΟι διοργανωτές ανακοίνωσαν ότι δεν θα διεξαχθεί το Wimbledon 2020 και δίνουν ραντεβού για το 2021 (28/6-11/7).\nΤετάρτη 1 Απριλίου 2020 - 18:38\nΤετάρτη 1 Απριλίου 2020 - 17:26\nΤσιτσιπάς για ακύρωση Wimbledon: «Σκεφτόμουν ότι ήταν πρωταπριλιάτικο αστείο» (pic)


Στ. Κυριακίδου: Υπέγραψε 2η σύμβαση με Moderna για επιπλέον 300 εκ. δόσεις, Η ΚΑΘΗΜΕΡΙΝΗ, kathimerini.com.cy\n02 ΜΑΡΤΙΟΥ 2021 - 07:08\nΗ Επίτροπος είχε δηλώσει τότε ότι «με τη νέα αυτή σύμβαση προσθέτουμε στο χαρτοφυλάκιό μας άλλες 300 εκατ. δόσεις ενός εγκεκριμένου, ασφαλούς και αποτελεσματικού εμβολίου».\n«Η σύμβαση αυτή σηματοδοτεί ένα ακόμη βήμα προς την επίτευξη του στόχου μας για παροχή ταχείας πρόσβασης σε ασφαλείς και αποτελεσματικούς εμβολιασμούς στους πολίτες εντός και εκτός της Ευρώπης, εντός του τρέχοντος έτους. Η σύμβαση είναι σημαντική όχι μόνο για τις βραχυπρόθεσμες ανάγκες της ΕΕ, αλλά και για τις μελλοντικές μας προσπάθειες για τον περιορισμό της ταχείας εξάπλωσης νέων παραλλαγών του ιού», ανέφερε η Επίτροπος.


Καριέρα: Τι κάνει κάποιον manager να ξεχωρίζει; | Randstad Greece\nhome / υποψήφιος / career blog / Καριέρα: Τι κάνει κάποιον manager να ξεχωρίζει;\nΚαριέρα: Τι κάνει κάποιον manager να ξεχωρίζει;\n26/1/2011 6:00:58 πμ\nΟ manager με ηγετικές ικανότητες είναι ο manager που ξεχωρίζει στην αγορά εργασίας. Τι εννοούμε, όμως, με τον όρο «ηγετικές ικανότητες»;\nΣτις ηγετικές ικανότητες συγκαταλέγεται η ικανότητα του ατόμου να επηρεάζει και να καθοδηγεί άλλους όχι λόγω της θέσης του στην ιεραρχία, αλλά λόγω της ικανότητας να τους πείθει (είτε τους υφιστάμενους, είτε τους προϊστάμενους) πως αυτό που λέει είναι το σωστό. Επίσης, η ικανότητα να κινητοποιεί τα άτομα, να δίνει λύσεις και να αναλαμβάνει τις ευθύνες του είτε για το θετικό είτε για το αρνητικό αποτέλεσμα, θεωρούνται ικανότητες ενός ηγέτη.\nΕάν, λοιπόν, ψάχνετε κάποιον τέτοιο manager για την εταιρία σας, η Randstad, εταιρία παροχής υπηρεσιών ανθρώπινου δυναμικού, μπορεί να σας βοηθήσει. Μέσω της υπηρεσίας Executive Search εντοπίζονται και προσεγγίζονται στελέχη που ανταποκρίνονται στο όραμα της εταιρίας σας, στις φιλοδοξίες και τις ανάγκες της. Για περισσότερες πληροφορίες επικοινωνήστε μαζί μας στο 2106770523 ή μέσω e-mail στο randstad@randstad.gr.\nΔείτε τις πληροφορίες για τις υπηρεσίες ανθρώπινου δυναμικού που προσφέρουμε στο www.randstad.gr\ntags: αναζήτηση εργασίας , συμβουλές καριέρας , εργασια , καριέρα , ανθρώπινο δυναμικό , HR , ανθρωπινο δυναμικο , ευρεση εργασιας , συμβουλοι επιχειρησεων


Ασπρόπυργος: Μπήκαν οι μπουλτόζες - Πότε θα μεταφερθούν οι φυλακές Κορυδαλλού | Έθνος\nΕΛΛΑΔΑ 19.11.2020 18:18\nΤελευταία Ενημέρωση 19.11.2020 18:23\nΟι φυλακές θα παραδοθούν μέσα στο 2022- Τι θα περιλαμβάνουν οι εγκαταστάσεις\nΜε την κατεδάφιση κτιρίων στην παλαιά βάση του ΝΑΤΟ στον Ασπρόπυργο, ξεκίνησαν οι εργασίες για την κατασκευή του νέου σωφρονιστικού καταστήματος της Αθήνας, που θα αντικαταστήσει τις φυλακές Κορυδαλλού. Το πρωί της Πέμπτης στο χώρο όπου εντός του 2022 θα δημιουργηθεί το καινούργιο Δικαστικό Σωφρονιστικό Συγκρότημα Αθηνών, έλαβαν χώρα οι πρώτες κατεδαφίσεις.\nΟι φυλακές θα παραδοθούν μέσα στο 2022 και θα αποτελούνται από 12 πτέρυγες δυναμικότητας 2.000 κρατουμένων.\nΣημειώνεται ότι με νομοθετική ρύθμιση η παλιά νατοϊκή βάση του Ασπροπύργου πέρασε για 99 χρόνια στο Υπουργείο Προστασίας του Πολίτη. Το έργο θα κατασκευαστεί με Σύμπραξη Δημοσίου και Ιδιωτικού Τομέα και η δημοπράτηση θα γίνει στις αρχές της νέας χρονιάς.\nΣτη σημερινή εκδήλωση παραβρέθηκε ο Υφυπουργός Προστασίας του Πολίτη, Ελευθέριος Οικονόμου, η Γενική Γραμματέας Αντεγκληματικής Πολιτικής, Σοφία Νικολάου, ο Ταξίαρχος Μιχαήλ Κλούβας, Διευθυντής της ΜΟ.Μ.ΚΑ./ΥΠ.ΕΘ.Α, ο Δήμαρχος Κορυδαλλού, Νίκος Χουρσαλάς, ο Αντιδήμαρχος Οικονομικών και Τεχνικών Υπηρεσιών Κορυδαλλού Γεώργιος Δημόπουλος, ο Συνταγματάρχης Γεώργιος Μαλαβέτης, Διοικητής Μηχανικού ΑΣΔΥΣ/ΔΜΧ, ο Αντισυνταγματάρχης Αναστάσιος Κρόκος, Διοικητής 725 Τάγματος Μηχανικού.\nΟ Λευτέρης Οικονόμου δήλωσε: «Είναι μια σημαντική ημέρα για το Υπουργείο Προστασίας του Πολίτη, διότι στο πλαίσιο της υλοποίησης των αποφάσεων του Πρωθυπουργού, Κυριάκου Μητσοτάκη, για τη μεταφορά του Σωφρονιστικού Καταστήματος Κορυδαλλού οι διαδικασίες ξεκίνησαν με τη συνδρομή του Υπουργείου Άμυνας και ιδιαίτερα της ΜΟ.Μ.ΚΑ.\nΟλοκληρώνοντας την πρώτη φάση των εργασιών, πολύ πιο γρήγορα από ότι προβλέπουν τα χρονοδιαγράμματα, φτάσαμε στη σημερινή μέρα όπου έχει αρχίσει η κατεδάφιση των παλιών κτιρίων. Έτσι θα προχωρήσουμε και στη δεύτερη φάση και πιστεύουμε ότι πάλι θα είμαστε πολύ πιο μπροστά από τα χρονοδιαγράμματα για να προχωρήσει η υλοποίηση του έργου.\nΑπό την πλευρά της η Σοφία Νικολάου, Γενική Γραμματέας Αντεγκληματικής Πολιτικής ανέφερε: «Είμαι ιδιαίτερα χαρούμενη σήμερα, γιατί αυτές οι πρώτες κατεδαφίσεις αποτελούν την αρχή ενός εμβληματικού έργου. Το νέο Δικαστικό Σωφρονιστικό Συγκρότημα Αθηνών, το οποίο θα αντικαταστήσει και τις φυλακές Κορυδαλλού, είναι γεγονός. Θέλω να μιλήσω με ημερομηνίες. Η προσπάθεια αυτή ξεκίνησε με τη ΜΟ.Μ.ΚΑ., τη μονάδα μελετών και κατασκευών του Γ.Ε.ΕΘ.Α, τον Γενάρη του 2020.\nΜε λίγα λόγια η εξαγγελία του πρωθυπουργού είναι γεγονός και θα έχει λάβει σάρκα και οστά εντός του 2022. Θέλω και εγώ με τη σειρά μου να ευχαριστήσω όλους τους υπηρεσιακούς παράγοντες του Υπουργείου Προστασίας του Πολίτη γι’ αυτή τη μεγάλη προσπάθεια, τη ΜΟ.Μ.ΚΑ., τα συναρμόδια Υπουργεία και την Τοπική Αυτοδιοίκηση, που αγκάλιασε αυτή την προσπάθεια. Είμαστε εδώ και προχωράμε δυνατά».\nΠαρών ήταν και ο Δήμαρχος Κορυδαλλού Νίκος Χουρσαλάς: «Είναι μια πάρα πολύ σημαντική ημέρα. Αυτό το οποίο οφείλουμε να αναδείξουμε είναι ότι μια εξαγγελία παίρνει πολύ άμεσα σάρκα και οστά, μέσα από τη συνεργασία Φορέων και Υπουργείων.\nΕίμαστε εδώ για να κρατήσουμε χαμηλούς τόνους, λίγα λόγια και να είμαστε ουσιαστικοί στην τελική επίτευξη, που είναι η οριστική απομάκρυνση των φυλακών Κορυδαλλού σε ένα νέο σωφρονιστικό κατάστημα, το οποίο θα πληροί τους όρους της περιβαλλοντολογικής συνείδησης».\n«Νέος Κορυδαλλός»: Ξεκινούν τα έργα για τη φυλακή με κατεδαφίσεις στον Ασπρόπυργο


Σ. Φάμελλος: Η κυβέρνηση ανακοίνωσε την παράταση της ασυνέπειάς της και της χρηματοδότησης της αισχροκέρδειας για άλλους δύο μήνες | ΣΥΡΙΖΑ Συνασπισμός Ριζοσπαστικής Αριστεράς\n«Ο κος Μητσοτάκης και οι Υπουργοί της κυβέρνησής του αναγνώρισαν σήμερα ότι είναι ανεπαρκείς και ασυνεπείς και ότι δεν υλοποίησαν τη δέσμευση του Πρωθυπουργού στη Διεθνή Έκθεση Θεσσαλονίκης για 80% κάλυψη των αυξήσεων. Ανακοίνωσαν επίσης ότι για τους επόμενους δύο μήνες, Μάϊο και Ιούνιο, οι λογαριασμοί θα παραμείνουν στα σημερινά εξωφρενικά ύψη και θα εφαρμοστεί μόνο επιδότηση που πληρώνουν οι ίδιοι οι πολίτες, χρηματοδοτώντας και πάλι την αισχροκέρδεια στην αγορά ηλεκτρικής ενέργειας», δήλωσε ο τομεάρχης Περιβάλλοντος και Ενέργειας και βουλευτής Β’ Θεσσαλονίκης του ΣΥΡΙΖΑ-Προοδευτική Συμμαχία, Σωκράτης Φάμελλος, σχολιάζοντας τα νέα μέτρα που ανακοίνωσε η κυβέρνηση για την ακρίβεια στο ρεύμα, στο ραδιοφωνικό σταθμό «Στο Κόκκινο» στο δημοσιογράφο Νίκο Σβέρκο.\n«Δεν ακούσαμε τέλος τίποτα για το μέτρο που εξήγγειλε ο κος Μητσοτάκης για την εξοικονόμηση ενέργειας με το «η πιο φτηνή ενέργεια είναι αυτή που δεν καταναλώνεται», όπως και για το πρόγραμμα αντικατάστασης ηλεκτρικών συσκευών, πρόγραμμα που είχε προκηρύξει η κυβέρνηση και τον Ιανουάριο». Ο Σ. Φάμελλος επισήμανε ότι «το Πρόγραμμα Εξοικονομώ για τα δημόσια κτίρια που ήταν έτοιμο από την κυβέρνηση του ΣΥΡΙΖΑ παραμένει παγωμένο εδώ και τρία (3) χρόνια, ενώ καθυστέρηση τριών χρόνων υπάρχει στα Εξοικονομώ για τις επιχειρήσεις και τους επαγγελματίες. Στο δε Πρόγραμμα Εξοικονομώ για τους ιδιώτες/κατοικίες υπάρχουν σοβαρά προβλήματα στις πληρωμές των έργων του 2020 (!) και δεν προκηρύχθηκε κανένα νέο Πρόγραμμα το 2021(!), που μετατέθηκε για το 2022 ενώ οι προτάσεις μας αναφέρονται σε παρεμβάσεις ένα (1) δισ. ευρώ το χρόνο για εξοικονόμηση από το Ταμείο Ανάκαμψης».\nΟ Σ. Φάμελλος έκλεισε κάνοντας ειδική αναφορά στο τεράστιο κοινωνικό πρόβλημα των εντολών ρευματοκοπών που έχουν σταλεί σε χιλιάδες πολίτες που αδυνατούν να πληρώσουν τους ακραίους λογαριασμούς: «Οι Υπουργοί της κυβέρνησης και ο κος Μητσοτάκης δεν είπαν τίποτα για τις δεκάδες χιλιάδες εντολές ρευματοκοπών, για τους πολίτες που τους κόβεται το ρεύμα γιατί δεν μπορούν να πληρώσουν τους ακραίους λογαριασμούς ρεύματος. Θα μείνουν άραγε χωρίς προστασία; Ζητάμε λοιπόν από την κυβέρνηση να ψηφίσει την τροπολογία που έχει καταθέσει ο ΣΥΡΙΖΑ-ΠΣ για τη μη αποκοπή των καταναλωτών που αδυνατούν να πληρώσουν τις ακραίες επιβαρύνσεις από τη ρήτρα Μητσοτάκη».


Λένα Παπαληγούρα: «H "Κατερίνα" ήταν ένα τεράστιο δώρο και ένας μεγάλος σταθμός» | OZON Magazine\nΛένα Παπαληγούρα: «H “Κατερίνα” ήταν ένα τεράστιο δώρο και ένας μεγάλος σταθμός»\nΉρεμη και ρομαντική μα με επαναστατική διάθεση, η Λένα Παπαληγούρα τα τελευταία χρόνια μας προσφέρει έργα με ποιότητα, μελέτη και έντονους προβληματισμούς. Πώς βλέπει τη δουλειά της στα χρόνια της κρίσης, τι σημαίνει γι’ αυτήν η εξέλιξη και τι προσδοκά από το άμεσο μέλλον;\nTo 2012 έπαιξες για πρώτη φορά στην Ιφιγένεια εν Αυλίδι σε σκηνοθεσία Θέμη Μουμουλίδη. Σήμερα, πέντε χρόνια μετά, επιστρέφεις με το ίδιο έργο, αυτή τη φορά υπό τη σκηνοθετική καθοδήγηση του Αιμίλιου Χειλάκη και του Μανώλη Δούνια, με έναν από τους πρωταγωνιστικούς ρόλους, αυτόν της Ιφιγένειας. Πώς νιώθεις γι’ αυτό;\nΠράγματι, το 2012 συμμετείχα στην Ιφιγένεια ως μέλος του χορού και ήταν από τις πιο όμορφες εμπειρίες της ζωής μου. Η παράσταση εκείνη με σημάδεψε για πολλούς λόγους αφού είχα την τύχη να παίζω σε ένα υπέροχο έργο, να κάνω πρώτη φορά μεγάλη περιοδεία, να μοιράζομαι το δωμάτιο με την πολύ αγαπημένη μου φίλη Λουκία Μιχαλόπουλου, να αποκτήσω άλλη μία φίλη -που αργότερα μάλιστα έγινε κολλητή μου- την Ιωάννα Παπά, και να γνωρίσω όλους αυτούς τους σπουδαίους ηθοποιούς που θαύμαζα από παιδί (Καραμπέτη, Μάινα, Σακελλαρόπουλου, Χατζησάββα). Έκτοτε, σχεδόν κάθε μέρα στη δουλειά, και πόσο μάλλον τώρα που κάνουμε και το ίδιο έργο, σκέφτομαι τον Μηνά Χατζησάββα και μου λείπει παρά πολύ… Ύστερα, το 2014, έκανα ένα μονόλογο του Γάλλου Ζαν Ρενέ Λεμουάν, βασισμένο στην Ιφιγένεια. Μου έγινε πρόταση να παίξω την Ιφιγένεια του Ευριπίδη άλλες δύο φορές όμως τελικά οι παραστάσεις εκείνες δεν έγιναν ποτέ. Μάλλον έχω ένα περίεργο κάρμα μ’ αυτό το έργο, το αγαπώ και χαίρομαι πολύ που το συναντώ τώρα, με αυτούς τους συνεργάτες. Δουλέψαμε βαθιά και ουσιαστικά, με ελευθερία και εμπιστοσύνη. Θέσαμε ερωτήματα στους εαυτούς μας και βασανιστήκαμε. Αυτό κάνουν τα μεγάλα έργα: θέτουν ερωτήματα. Μας αφυπνίζουν και μας μετακινούν.\nΤι σε γοητεύει ιδιαίτερα στο ρόλο της Ιφιγένειας;\nΗ παράσταση που σκηνοθέτησε ο Μανώλης Δούνιας και ο Αιμιλίος Χειλάκης βασίζεται στο πρότυπο των τριών υποκριτών που υπήρχε στην αρχαιότητα. Έτσι, ο Αιμίλιος υποδύεται τον Αγαμέμνονα και τον Αχιλλέα, η Αθηνά Μαξίμου τον Μενέλαο και την Κλυταιμνήστρα και εγώ την Ιφιγένεια και τον Πρεσβευτή. Μαζί μας είναι και εννέα υπέροχες κοπέλες οι οποίες αποτελούν το χορό και τραγουδούν συνοδεία ζωντανής μουσικής, που έγραψε ειδικά για την παράσταση ο Σταμάτης Κραουνάκης. Η παράσταση εστιάζει στους φορείς της εξουσίας οι οποίοι αδυνατούν να αναλάβουν ευθύνες, αποδεικνύονται λίγοι για τις περιστάσεις, δεν κοιτούν τίποτα παρά μονάχα τον εαυτό τους. Η Ιφιγένεια βγαίνει από το εγώ της, είναι η πιο αθώα, η πιο ανυπεράσπιστη και όμως τελικά, η πιο γενναία. Βλέπει την πραγματικότητα στο σύνολό της, αντιλαμβάνεται τη διαφθορά του κόσμου των ενηλίκων και τους πετάει από αηδία το κορμάκι της για να το σφάξουν. Είναι αυτή που βλέπει και λέει την αλήθεια. Και όπως λέει και το όνομά της, είναι η πιο δυνατή.\nΣτο έργο, η Ιφιγένεια προσφέρεται σε θυσία για την πατρίδα. Για σένα, ποιες είναι οι μεγάλες αξίες της ζωής, για τις οποίες θα θυσιαζόσουν;\nΔεν υπάρχει κανένας ιμπεριαλιστικός, επεκτατικός πόλεμος που να μην έγινε για ένα «πουκάμισο αδειανό…», που να μην είχε «άλλοθι» μια κίβδηλη, «πατριωτική» δήθεν, «ιδέα». Ο χρησμός του Κάλχα λέει: «Αν θέλετε να πάτε στην Τροία, σκοτώστε την Ιφιγένεια». Είναι σαν να λέει λοιπόν, στον Αγαμέμνονα, «αν θέλετε να κάνετε έναν πόλεμο και να σφάξετε έναν ολόκληρο πολιτισμό, θυσίασε πρώτα το παιδί σου». Η Ιφιγένεια δεν θυσιάζεται ακριβώς για την πατρίδα, η πατρίδα είναι η πρόφαση.\nΟ Ευριπίδης είναι πολύ σκληρός και ειρωνικός, ξεγυμνώνει τους ήρωές του. Είναι σαφές στο έργο ότι ο πόλεμος γίνεται για τα λάφυρα της Τροίας. Για μένα, η Ιφιγένεια, προτιμώντας να πεθάνει, απογοητευμένη και αηδιασμένη από τον παραλογισμό του πολέμου, δέχεται να γίνει σφάγιο.\nΥπάρχει μία υπέροχη φράση που λέγεται στα χορικά: «Τι σημαίνει ντροπή σ’ έναν κόσμο που λέει δύναμη την προστυχιά; Ο άνθρωπος δέχεται τα πάντα. Εκτός από το μόνο που μπορεί να τον σώσει. Να στραφεί στον Άλλον. Και να χτίσει μια ζωή που δεν αξίζει να γκρεμίζουν οι θεοί». Αυτή ακριβώς, η στροφή στον Άλλον, είναι για μένα η μεγαλύτερη αξία της ζωής. Η αγάπη για το διπλανό μας, το μοίρασμα. Θαυμάζω απεριόριστα τους ανθρώπους που βάζουν τον εαυτό τους σε δεύτερη μοίρα για να φροντίσουν κάποιον άλλον. Και νομίζω ότι αυτό είναι πραγματική, η ουσιαστική θυσία.\nΣίγουρα έχεις κάνει και εσύ πολλές θυσίες για τη δουλειά σου. Το βραβείο Μελίνα Μερκούρη το 2013 ήταν μια ανταμοιβή;\nΠροτιμώ τις επιλογές και όχι τις θυσίες -ίσως ύστερα από αυτό το έργο να χρησιμοποιώ τη λέξη θυσία με μεγαλύτερη φειδώ. Δεν έχω θυσιάσει τίποτα. Ό,τι έκανα το επέλεξα και νιώθω ευγνωμοσύνη για όσα ζω μέσα από τη δουλειά μου. Μου λείπει χρόνος με τους ανθρώπους μου, μου λείπει η ξεκούραση αλλά ποτέ δεν θα τα ονόμαζα όλα αυτά θυσίες.\nΤα βραβεία μου έδωσαν μεγάλη χαρά και δύναμη, είναι τεράστια ανταμοιβή. Σαν ένα όμορφο χτύπημα στην πλάτη. Οι στιγμές που τα παρέλαβα ήταν στιγμές απίστευτης χαράς, συγκίνησης και ευγνωμοσύνης. Όταν ζορίζομαι τις αναπολώ. Από την άλλη, πάντα έπειτα από τέτοιες στιγμές ξεκινά η αγωνία να φανώ αντάξια των προσδοκιών των ανθρώπων που με εμπιστεύονται, να μην τους απογοητεύσω. Οπότε προσπαθώ να επικεντρώνομαι στη δουλειά μου. Τα ξεχνάω κάθε φορά όλα και ξεκινάω όσο πιο αθώα γίνεται. Έχω επίγνωση ότι τα κείμενα μας υπερβαίνουν κι αυτό με γειώνει. Βασανίζομαι στην πρόβα, περνάω φάσεις μεγάλης ανασφάλειας, χάνω τον εαυτό μου και τον βρίσκω ξανά. Οι στιγμές της πρόβας και της παράστασης κι αυτές βραβεία είναι.\nΜία αναμφίβολα μεγάλη επιτυχία σου ήταν και η Κατερίνα, με την σκηνοθετική υπογραφή του Γιώργου Νανούρη. Ποιο πιστεύεις ότι ήταν το μυστικό αυτής της συνεργασίας;\nΌσοι δουλέψαμε γι’ αυτή την παράσταση την αγαπήσαμε αφάνταστα. Μας αφορούσε προσωπικά, θέλαμε να πούμε τη συγκλονιστική ιστορία της. Το θέμα και το κείμενο, η σχέση που αναπτύχθηκε μεταξύ μας και το δόσιμο όλων μας στην παράσταση ίσως να είναι τα μυστικά. Δεν ξέρω. Αυτό που ξέρω σίγουρα είναι ότι η Κατερίνα ήταν ένα τεράστιο δώρο και ένας μεγάλος σταθμός.\nΠώς αντιμετωπίζεις τις συνεργασίες που αποδεικνύονται δυσάρεστες;\nΔεν μου έχει τύχει κάτι ακραίο, ευτυχώς. Ίσως γιατί είμαι προσεκτική στις επιλογές μου.\nΑν όμως έχω ποτέ πρόβλημα, προτιμώ να μιλάω ανοιχτά. Μέσω του διαλόγου αποφεύγονται οι παρεξηγήσεις και διευκολύνονται οι σχέσεις. Δεν είμαι άνθρωπος που αντέχει τις συγκρούσεις, προτιμώ να προλαβαίνω τις δύσκολες καταστάσεις.\nΣυχνά εκφράζεις τη δυσαρέσκειά σου για τις δυσκολίες που βιώνουμε. Μπορεί το θέατρο να συμβάλλει στη δημιουργία μιας καλύτερης κοινωνίας;\nΔεν έχω την ψευδαίσθηση ότι η τέχνη μπορεί να αλλάξει τον κόσμο. Μπορεί όμως να βοηθήσει έστω κι έναν άνθρωπο να δει την πραγματικότητα αλλιώς και να ανοίξει την ψυχή του. Έστω κι έναν. Σε κάθε παράσταση αυτό σκέφτομαι. Η ανάγκη μας για παιδεία σήμερα είναι τεράστια και όντως, το θέατρο μπορεί κάτι να προσφέρει.\nΣτην Ελλάδα της κρίσης οι καλλιτέχνες, όπως και όλοι, ζορίζονται αφάνταστα. Το μόνο παρήγορο είναι ότι είμαστε περισσότερο μαζί. Είναι νομίζω ανάγκη όλων η συνύπαρξη και η αλληλοϋποστήριξη.\nΕίμαι ένας ενημερωμένος πολίτης, νοιάζομαι για όσα συμβαίνουν γύρω μας. Θλίβομαι και θυμώνω. Μέσα από τη δουλειά μου και τον τρόπο που την υπηρετώ εκφράζω τις θέσεις μου.\nΓια πολλά χρόνια ζούσες στα Εξάρχεια. Τι αγαπάς σε αυτή τη γειτονιά;\nΜετακόμισα εδώ και λίγο καιρό, αλλά εξακολουθώ να αγαπώ τα Εξάρχεια. Είναι ζωντανά και πολύχρωμα. Είναι η γειτονιά που είναι η σχολή του Θεάτρου Τέχνης, στην οποία έζησα πανέμορφα χρόνια, είναι η γειτονιά που μένουν οι περισσότεροι φίλοι μου, που θα επιλέξω για να πιώ μια χαλαρή μπίρα το βράδυ. Γιατί μη φανταστείς, μπορεί να μετακόμισα αλλά δεν πήγα και πολύ μακριά, εκεί δίπλα είμαι.\nΔημοτικό Θέατρο “Αλέξης Μινωτής” – Αιγάλεω\nLena PapaligourasliderΙφιγένεια εν ΑυλίδιΛένα ΠαπαληγούραΛένα Παπαληγούρα συνέντευξη


Ανδρικά sneakers Diesel μαύρα RV Y01541 P1563 H6600 | Παπούτσια Online 2018 e-shop\nΑνδρικά αθλητικά sneakers από την Diesel, φτιαγμένα από ύφασμα, σε μαύρο χρώμα με λεπτομέρειες παραλλαγής. Η λευκή μαλακή σόλα προσφέρει εξαιρετική άνεση που θα ικανοποιήσει και τους πιο απαιτητικούς. Ο trendy σχεδιασμός τους σε συνδυασμό με την εξαιρετική ποιότητα καθιστούν αυτό το σχέδιο ένα από τα best seller της εταιρείας!


senile decay: ΣΕ ΤΡΙΤΟ ΠΡΟΣΩΠΟ\nΈγραψεν: Χρονοστιβάδα κατά τας 02:46\npentanostimi 16 Οκτωβρίου 2009 - 10:13 π.μ.\nωραίο μουσικο ταξίδι,ιδιαιτεροςο τροπος παρουσίασης....καλη μερα καλη συνεχεια!!!\nSeirios 16 Οκτωβρίου 2009 - 10:53 π.μ.\nΚαλημέρα Ξαδέρφη που με τούτο το μουσικό σου ποτ πουρί με συντροφεύεις τούτη τη βροχερή ημέρα! Η μουσική είναι ένα με μένα…είναι παρηγοριά στη λύπη, χαρμόσυνο κάλεσμα στις χαρές…με μια λέξη συντροφιά! Σχεδόν όλα τα κομμάτια που παρέθεσες μου είναι γνωστά, μα εκείνο της Αλέξιου (ο άνθρωπος του κάβου)το αγνοούσα…το έβαλα να το ακούσω…και εκεί έμεινα για αρκετή ώρα ακούγοντας κι ξανακούγοντας το…\nΛαμβάνω σα δεδομένο (χωρίς να μου το έχει πει κάποιος) ότι η επιλογές των ερμηνευτών δεν είναι τυχαίες. Κάνω στάση στην Περιμπανού της Σ. Γιαννάτου όπου θαρρώ είναι η μοναδική που «έχει πιάσει» την ευαισθησία που απαιτεί το συγκεκριμένο κομμάτι. Όσο για το «οργανάκι» του Αττίκ, η φωνή της Δανάης έχει σφραγίσει μέσα μου τούτο το κομμάτι. (Η Δένδρη όσο καλή κι αν ήταν, έχανε κατά κράτος στη λυρικότητα της φωνής…).\nΠαρακάτω, συναντάω τον Μάνο Χατζιδάκι με τη μουσική του…την ποίηση του Καββαδία , τον «εξάγγελο» του Σαββόπουλου κι εκεί είναι που αφήνομαι οριστικά στα μουσικά μονοπάτια και τις αναμνήσεις. Διακτινίζομαι στον παρελθόντα χωροχρόνο. Συναντάω ξαφνικά το Σείριο μαθητή, έφηβο, ονειροπόλο…\nΈχω χάσει κάθε αντίσταση, τρέχω ατέρμονα μέσα στο χρόνο…πότε στο σήμερα και πότε στο χτες…Ξαδερφούλα, σε φιλώ γλυκά κι ευχαριστώ για τη συντροφιά που μου κράτησες. Ήταν σα να σε είχα σπίτι μου, με μια κούπα ζεστό καφέ και να βάζουμε τραγούδια να τα ακούμε και να λέμε ιστορίες…σκέψεις που γεννιόνται στο άκουσμα της μουσικής…\nΤην αγάπη μου σου στέλνω μαζί με ένα φιλάκι!\nΚλεοπάτρα και Μινγκ 16 Οκτωβρίου 2009 - 12:39 μ.μ.\n"Κι είναι, άραγε, όλα τους μελαγχολικά ή υπάρχουν και χαρούμενα, που όμως τα προσπερνάμε, γιατί η θλίψη και το παράπονο -όταν είναι σε τρίτο πρόσωπο- μας αγγίζουν σαν ακροατές, ευκολότερα ?"\nΘα μείνω εδώ. Με την υποσημείωση πως η Περσεφόνη περνούσε έξι μήνες στον Άδη και έξι στον επάνω κόσμο. Φήμες μάλιστα θέλουν την παρουσία της στον επάνω κόσμο τόσο πιο φωτεινή, όσο πιο βαθύ είναι το σκοτάδι της στον κάτω κόσμο. Για του λόγου το αληθές:\nΚλεοπάτρα και Μινγκ 16 Οκτωβρίου 2009 - 12:41 μ.μ.\nΕννοείται ότι όλα αυτά είναι πάντα σε τρίτο πρόσωπο. :-) :-(\nΧρονοστιβάδα 17 Οκτωβρίου 2009 - 3:26 π.μ.\nΈτσι είναι καλή μου γειτόνισσα !!! Δύο είναι οι τόποι, πολλοί όμως, είναι οι τρόποι. Άλλος πάει από τον έναν στον άλλο χωρίς να νιώθει -με τον καιρό- τη διαφορά, άλλος πάντα εν χορδαίς και οργάνοις, άλλος με κλαυθμούς και οδυρμούς κλπ [...νομίζω πως είναι καλύτερα, η διεξοδική ανάλυση να γίνει στο ιστολόγιό σου :-)]\nΠεντανόστιμη, σ' ευχαριστώ... μια καλή μέρα και σε σένα, εύχομαι !!!\nΞαδερφάκι μου γλυκό, πολύ χαίρομαι που σου κράτησα καλή συντροφιά και σε ταξίδεψα. Έτσι το είχα κι εγώ στο μυαλό μου... σα να καθόμαστε, λέει, σε αναπαυτικές μαξιλάρες, να πίνουμε καφεδάκι (...ή κρασάκι), να θυμόμαστε ιστορίες και να τραγουδάμε :-)\nΠαρεμπιπτόντως, ο "Άνθρωπος του κάβου" της Χαρούλας, ήταν το πρώτο τραγούδι που έμαθα στην κιθάρα... απλό, γλυκό και ταξιδιάρικο :-)\nΌσο για τα άλλα, ούτε οι επιλογές των τραγουδιών είναι τυχαίες ούτε οι ερμηνείες τους. Ο Νίκος Γκάτσος με το Μάνο Χατζιδάκι, φερ ειπείν, έχουν γράψει και τον "Κυρ-Αντώνη" ή το "Γιάννη το φονιά"... καταπληκτικά και τα δυο, αλλά η αγάπη μου για τον "Κεμάλ" και δη με τη φωνή της Αλίκης Καγιαλόγλου επικράτησε :-)\nΓια την "Περιμπανού" θα συμφωνήσω... όχι βέβαια ότι η ερμηνεία της Δήμητρας Γαλάνη υπολείπεται σε λυρισμό κι αισθαντικότητα, αλλά πως να το κάνουμε, η "διάφανη" Γιαννάτου είναι άλλο πράγμα :-)\nΣτο "Οργανάκι" τώρα, μ' αρέσει περισσότερο η ερμηνεία της Κάκιας Μένδρη, ακριβώς γιατί δεν είναι τόσο λυρική όπως της Δανάης. Μπορεί η μεν Δανάη ν' ανταποκρίνεται άριστα στο λυρισμό της μελωδίας, αλλά η Κάκια Μένδρη συνάδει με τον δραματικό-τραγικό τόνο των στίχων... εδώ προτίμησα την υπερβολή από την απλότητα :-)\n55fm 18 Οκτωβρίου 2009 - 8:55 μ.μ.\nΜπαίνει και η θεία στην παρέα, ανακουφίζεταικαι απολαμβάνει...\nΒρε ανηψούλα φέρε ένα ποτήρι κόκκινο κρασί...\nSeirios 19 Οκτωβρίου 2009 - 1:14 π.μ.\nΞαδέρφη, μαζί με το κρασί της "μανούλας" πιάσε και οινόπνευμα για μια εντριβή! Γύριζα πριν λίγο από τη δουλειά κι εκεί που βαδίζω (κοιτώντας πάντα μπροστά και ποτέ κάτω!) σε μια κυρτή πλάκα πεζοδρομίου γλίστρησα....και τσουπ (!!!) πάρε με κάτω!\nΜε έπιασε ένα παράπονο εκείνη τη στιγμή...έπεσα με τον πισινό σε μια λούμπα με νερά, κι έγινα λούτσα...άτιμα πεζοδρόμια...\nφιλάκι! μη ρωτήσεις γιατί στα γράφω όλα αυτά και σου χαλάω την ανάρτηση... ξαναπέρασα να ακούσω τον άνθρωπο του κάβου και σε σκέφτηκα...\nΧρονοστιβάδα 19 Οκτωβρίου 2009 - 4:36 μ.μ.\nΑχ αυτές οι άτιμες πλάκες !!! Πάντα άτσαλα βαλμένες, για να σκοντάφτουμε και να ...σπάνε πλάκα :-)\nΌπως καταλαβαίνεις, επιρρεπής κι εγώ στο σαβούρδισμα [...πως αλλιώς, ή είμαστε κριάρια ή δεν είμαστε :-)] και σε συμπονώ.\nΘεία Όλγα, ξεροσφύρι κι άσπρο πάτο... χικ :-)\nSide21 21 Οκτωβρίου 2009 - 12:38 μ.μ.\nΚάθε τραγούδι ...\nκαι μια ιστορία !!!\nΠολύ καλή επιλογή ...\nSorroWords 25 Οκτωβρίου 2009 - 1:20 π.μ.\nΚρατω ενα στιχο, απο μια μουσική επιλογη..\nΜικρός ο στίχος, μεγάλη η αλήθεια.\nΝαι το γνωστο Βαμπάκι ειμαι :)\nΧρονοστιβάδα 27 Οκτωβρίου 2009 - 1:22 μ.μ.\nΒρε καλώς την Πραγιώτισσα !!! :-)\nΠολύ μ' αρέσει που τα ξαναλέμε, Βαμπάκι... Βάλαμε (...με τον Ξ.Ι. Παπαμήτρου, εννοείται) στο πλάι τα ιστολόγια όλων των "παλαιών συμφορουμιστών" και είναι κάπως σαν να ξαναμαζευόμαστε... όπως παλιά... όπως Αμέ-ρι-κή :-)


Βιβλιοθήκες Χωρίς Τείχη | Βιβλιοθήκη Πανεπιστημίου Αιγαίου\nΒασική προϋπόθεση για την παρακολούθηση σπουδών ανώτατου επιπέδου είναι η δυνατότητα πρόσβασης και χρήσης βιβλιοθηκών και άλλων υπηρεσιών που τις περισσότερες φορές δεν είναι διαθέσιμα σε απομονωμένες περιοχές.\nΣτο πρόγραμμα "Βιβλιοθήκες Χωρίς Τείχη", που συγχρηματοδοτήθηκε από την Ε.Ο.Κ. και διήρκησε 18 μήνες, συνεργάστηκαν το Πανεπιστήμιο Αιγαίου, το Dublin City University και το University of Central Lancashire, το οποίο είχε και τον συντονιστικό ρόλο.\nΒασικός στόχος του προγράμματος ήταν να προτείνει ενδιαφέρουσες και πρακτικές εφαρμογές. Την άνοιξη του 1995 πραγματοποιήθηκε διεθνές σεμινάριο που αποσκοπούσε στην ανταλλαγή πληροφοριών και της εμπειρίας Βιβλιοθηκάριων από τα μέλη κράτη της ΕΟΚ και δημιουργήθηκε ομάδα ειδικού ενδιαφέροντος. Παρήχθησαν επίσης μια σειρά από χρηστικά εγχειρίδια που αφορούν την οργάνωση της παροχής υπηρεσιών Βιβλιοθήκης και μια επίσημη έκθεση επί του συνόλου του Προγράμματος.


MEDISPIN: Αντικατάσταση της αριθ. οικ. 14025/23-7-2013 απόφασης του Υπουργού Υγείας (ΦΕΚ Β’ 1789) «Μηχανισμός αυτόματων επιστροφών (claw back) έτους 2013 δαπανών νοσηλείας, διαγνωστικών εξετάσεων και φυσικοθεραπείας\nΑντικατάσταση της αριθ. οικ. 14025/23-7-2013 απόφασης του Υπουργού Υγείας (ΦΕΚ Β’ 1789) «Μηχανισμός αυτόματων επιστροφών (claw back) έτους 2013 δαπανών νοσηλείας, διαγνωστικών εξετάσεων και φυσικοθεραπείας\nΔΙΕΥΘΥΝΣΗ ΥΓΕΙΟΝΟΜΙΚΗΣ ΠΕΡΙΘΑΛΨΗΣ ΑΣΦΑΛΙΣΜΕΝΩΝ ΤΟΥ Ε.Ο.Π.Υ.Υ.\nTαχ. Δ/νση Ταχ. Κώδικας Τηλέφωνο: e-mail\nΑθήνα, 14 - 8 - 2013 Aριθ.Πρωτ.: Υ9/οικ.77307\n: Μακεδονίας 8\n: 104 33 ΑΠΟΔΕΚΤΕΣ ΠΙΝΑΚΑ ΔΙΑΝΟΜΗΣ : 210 8831577\nΘέμα: Αντικατάσταση της αριθ. οικ. 14025/23-7-2013 απόφασης του Υπουργού Υγείας (ΦΕΚ Β’ 1789) «Μηχανισμός αυτόματων επιστροφών\n(claw back) έτους 2013 δαπανών νοσηλείας, διαγνωστικών εξετάσεων και φυσικοθεραπείας»\n1. Τις διατάξεις του άρθρ. 100 του Ν. 4172/2013 (ΦΕΚ Α ́167) «Φορολογία\nεισοδήματος, επείγοντα μέτρα εφαρμογής του ν. 4046/2012, του ν. 4093/2012\nκαι του ν. 4127/2013 και άλλες διατάξεις».\n2. Tις διατάξεις του άρθρ. 90 του Π.Δ. 63/2005 ΦΕΚ Α ́98) «Κώδικας\nΝομοθεσίας για την κυβέρνηση και τα κυβερνητικά όργανα»,\n3. Τις διατάξεις των άρθρων 2 και 4 του Π.Δ. 85/2012 (ΦΕΚ Α ́ 141).\n4. Τις διατάξεις του Π.Δ. 95/2000 (ΦΕΚ Α’ 76. ́) «Οργανισμός του Υπουργείου\nΥγείας και Πρόνοιας», όπως έχει τροποποιηθεί και ισχύει.\n5. Την αριθ. οικ. 14025/23-7-2013 απόφαση του Υπουργού Υγείας (ΦΕΚ\n6. Το γεγονός ότι από την παρούσα δεν προκύπτει δαπάνη εις βάρος του Κρατικού Προϋπολογισμού.\n1. Η μηνιαία δαπάνη του Εθνικού Οργανισμού Παροχής Υπηρεσιών Υγείας (Ε.Ο.Π.Υ.Υ) για ιδιωτικές κλινικές, νοσοκομεία, κέντρα αποκατάστασης, ψυχιατρικές κλινικές, κέντρα αιμοκάθαρσης, κάθε άλλης ιδιωτικής ή ειδικού καθεστώτος μονάδας παροχής υπηρεσιών υγείας (κάθε είδους) ιδιωτικών διαγνωστικών κέντρων και εργαστηρίων φυσιοθεραπευτών και των υπολοίπων συμβεβλημένων ιδιωτών παρόχων υπηρεσιών υγείας, δεν μπορεί να υπερβαίνει το 1/12 των εγκεκριμένων πιστώσεων του προϋπολογισμού του Ε.Ο.Π.Υ.Υ. που εγγράφονται στους οικείους Κωδικούς Αριθμούς Εξόδων (ΚΑΕ) 0673.01 (ιδιωτικές κλινικές) και 0671.01 (παρακλινικές εξετάσεις), για το 2013. Συγκεκριμένα ο προϋπολογισμός της δαπάνης του ΕΟΠΥΥ για το 2013, δεν μπορεί να υπερβεί για νοσηλεία το ποσό των 520 € εκατομμυρίων (συμπεριλαμβανομένου του Φόρου Προστιθέμενης Αξίας) και για διαγνωστικές εξετάσεις και φυσιοθεραπεία το ποσό των 370 € εκατομμυρίων (συμπεριλαμβανομένου του Φόρου Προστιθέμενης Αξίας).\nΤο υπερβάλλον ποσό αναζητείται εκ μέρους του Ε.Ο.Π.Υ.Υ από τους συμβεβλημένους ιδιώτες παρόχους των ανωτέρω υπηρεσιών υγείας.\n2. Το ανωτέρω υπερβάλλον ποσό υπολογίζεται σε εξαμηνιαία βάση και καταβάλλεται από τους ως άνω συμβεβλημένους ιδιώτες παρόχους υπηρεσιών υγείας, εντός μηνός από την έγγραφη ατομική ειδοποίησή τους, σε λογαριασμό τραπέζης που θα υποδείξει ο Ε.Ο.Π.Υ.Υ. Σε περίπτωση απράκτου παρελεύσεως της ως άνω προθεσμίας, το Διοικητικό Συμβούλιο του Ε.Ο.Π.Υ.Υ. αναστέλλει αυτοδικαίως και αζημίως ως προς αυτόν, τη σύμβαση του συμβεβλημένου παρόχου με τον Ε.Ο.Π.Υ.Υ, για το χρονικό διάστημα μέχρι την καταβολή του συνολικού οφειλομένου ποσού εντόκως από αυτόν (πάροχο) του ποσού ή την είσπραξή του κατά τις διατάξεις του Κώδικα Είσπραξης Δημοσίων Εσόδων.\n3. Ως βάση υπολογισμού του ποσού επιστροφής που αντιστοιχεί ανά μήνα σε κάθε συμβεβλημένο πάροχο χρησιμοποιείται ο μηνιαίος λογαριασμός που αυτός υποβάλει στον Ε.Ο.Π.Υ.Υ., έναντι των παρεχόμενων για το αντίστοιχο χρονικό διάστημα υπηρεσιών υγείας στους ασφαλισμένους του. Δεν αναγνωρίζονται και δεν αποζημιώνονται από τον Ε.Ο.Π.Υ.Υ. δαπάνες που υποβάλλονται σε αυτόν μετά την πάροδο είκοσι (20) ημερών από τη λήξη έκαστου ημερολογιακού μήνα.\n4. Το συνολικό ποσό της επιστροφής υπολογίζεται σε εξαμηνιαία βάση, στη βάση της διαφοράς ανάμεσα στην προϋπολογισμένη και την πραγματική δαπάνη που προκύπτει από την αιτούμενη από τους παρόχους δαπάνη αφού αφαιρεθούν τυχόν επιστροφές (rebates), τυχόν άλλες εκπτώσεις καθώς και μη αποδεκτές δαπάνες και σφάλματα.\nΤο ποσό που αντιστοιχεί σε κάθε πάροχο υπολογίζεται ανάλογα με το μερίδιό του στο σύνολο της τελικής δαπάνης της αντίστοιχης κατηγορίας, σταθμιζομένων των μη αποδεκτών δαπανών.\n5. Ο Ε.Ο.Π.Υ.Υ. δύναται να συμψηφίζει το παραπάνω πόσο με ισόποση οφειλή του προς τους αναφερόμενους στην προηγούμενη παράγραφο ιδιώτες παρόχους για την παροχή από αυτούς προς τον Ε.Ο.Π.Υ.Υ υπηρεσιών υγείας. Ο συμψηφισμός γίνεται μόνο μεταξύ των επιστρεφόμενων ποσών από τους ιδιώτες παρόχους υπηρεσιών υγείας και εκκαθαρισμένων οφειλών του Ε.Ο.Π.Υ.Υ προς αυτούς, που δημιουργήθηκαν εντός του ίδιου έτους. Η απόδοση από τον Ε.Ο.Π.Υ.Υ. γίνεται μέχρι του ποσού της εκκαθάρισης.\n6. Η απόφαση έχει αναδρομική ισχύ από 01/1/2013 και διάρκεια έως 31/12/2013 με την εξαίρεση του εδαφίου β ́ της παραγράφου 3 της παρούσας, η οποία ισχύει από τη δημοσίευση του Ν. 4172/2013.\n7. Τα ποσά, που έχουν ήδη καταβληθεί για το 2013 από τον Ε.Ο.Π.Υ.Υ. προς τους παρόχους, θα υπολογισθούν εκ νέου σύμφωνα με την παρούσα απόφαση.\nΗ αριθ. οικ. 14025/23-7-2013 απόφαση του Υπουργού Υγείας παύει να ισχύει. Η απόφαση αυτή να δημοσιευτεί στην Εφημερίδα της Κυβέρνησης.\nΟ ΥΦΥΠΟΥΡΓΟΣ Ο ΥΠΟΥΡΓΟΣ ΥΓΕΙΑΣ\nΑΝΤΩΝΙΟΣ ΜΠΕΖΑΣ ΣΠΥΡΙΔΩΝ – ΑΔΩΝΙΣ ΓΕΩΡΓΙΑΔΗΣ\nΑΠΟΔΕΚΤΕΣ ΓΙΑ ΕΝΕΡΓΕΙΑ: Εθνικό Τυπογραφείο\n1. Γρ. Προέδρου του Ε.Ο.Π.Υ.Υ.\nΚηφισίας 39 Αθήνα Τ.Κ. 151 23\n2. Γρ. Αντιπροέδρου του Ε.Ο.Π.Υ.Υ.\n3. Δ/νση Οικονομικών Υπηρεσιών Ε.Ο.Π.Υ.Υ.\n. ΕΣΩΤΕΡΙΚΗ ΔΙΑΝΟΜΗ\n1. Γραφείο κ. Υπουργού Υγείας\n2. Γραφείο Υφυπουργού Υγείας κ. Α. Μπέζα 3. Γρ. Γεν. Γραμματέα Υπουργείου Υγείας 4. Γρ. Προϊστ Γεν. Δ/νσης Υγείας\n5. Δ/νση Υγειον. Περ. Ασφ. Ε.Ο.Π.Υ.Υ


NYT: Ισλαμική προφητεία για το Τέλος του Κόσμου προσπαθούν να αποφύγουν οι ΗΠΑ | ΚΟΣΜΟΣ | ToPortal\nΒρίσκεστε στο: ΚΕΝΤΡΙΚΗ / ΚΟΣΜΟΣ / NYT: Ισλαμική προφητεία για το Τέλος του Κόσμου προσπαθούν να αποφύγουν οι ΗΠΑ\nΚαθώς οι διαμάχες για τον τρόπο αντιμετώπισης του Ισλαμικού Κράτους συνεχίζονται στις ευρωπαϊκές πρωτεύουσες, οι ίδιοι οι ισλαμιστές έχουν καταστήσει ένα πράγμα απολύτως ξεκάθαρο: Θέλουν να σύρουν τις ΗΠΑ και τους συμμάχους τους σε χερσαίες επιχειρήσεις. Για την ακρίβεια, όταν οι ΗΠΑ εισέβαλαν για πρώτη φορά στο Ιράκ, ένας από τους πιό θερμούς υποστηρικτές της επιχείρησης ήταν ο ιδρυτής της τρομοκρατικής οργάνωσης η οποία αργότερα εξελίχθηκε στο Ισλαμικό Κράτος, ο Αμπού Μουσάμπ Αλ Ζαρκάουι. "Η ευλογημένη εισβολή" ήταν ο τίτλος που είχε δώσει στην αμερικανική επέμβαση του 2003.\nΗ αντίδρασή του παραπέμπει σε μία από τις θεμελιώδεις πεποιθήσεις του Ισλαμικού Κράτους, το οποίο σήμερα κατέχει εδάφη του Ιράκ και της Συρίας. Το ΙΚ βασίζει την ιδεολογία του σε προφητικά κείμενα, σύμφωνα με τα οποία το Ισλάμ θα νικήσει στην Τελευταία Μάχη πριν το Τέλος του Κόσμου, που θα πυροδοτηθεί μόλις τα Δυτικά στρατεύματα φτάσουν στην περιοχή.\nΣε αυτή τη θεωρία αναφέρθηκε εν μέρει και ο Μπαράκ Ομπάμα στο διάγγελμα της Κυριακής, δηλώνοντας ότι οι ΗΠΑ θα πρέπει να αναζητήσουν "μία βιώσιμη νίκη", η οποία θα βασιστεί σε αεροπορικές επιδρομές και υποστήριξη στις τοπικές δυνάμεις που μάχονται εναντίον του ΙΚ και όχι στην αποστολή μιας νέας γενιάς αμερικανών στρατιωτών σε χερσαίες πολεμικές επιχειρήσεις.\nΗ προπαγάνδα του Ισλαμικού Κράτους είναι γεμάτη αναφορές στην προφητεία για την τελευταία μεγάλη μάχη που θα θέσει το σκηνικό για το Τέλος του Κόσμου. Ειδικοί επί της τρομοκρατίας υποστηρίζουν ότι αυτή η θεωρία είναι ένα από τα ισχυρότερα όπλα προσηλυτισμού που χρησιμοποιεί το Ισλαμικό Κράτος για να πείσει τους υποψήφιους μαχητές ότι μόνον έτσι θα τους δοθεί η ευκαιρία να πολεμήσουν τα Δυτικά συμφέροντα και να επαληθεύσουν τις αρχαίες Ισλαμικές προφητείες.\nΗ συγκεκριμένη γραφή περιγράφει μία μάχη στο Νταμπίκ αλλά και στο αλ Αμάκ, δύο μικρές πόλεις που συνεχίζουν να υπάρχουν στη βόρειο Συρία. Η αντίστροφη μέτρηση για την Αποκάλυψη αρχίζει μόλις "οι Ρωμαίοι" - ο όρος που χρησιμοποιεί το ΙΚ για τους αμερικανούς και τους συμμάχους τους - πατήσουν το πόδι τους στο Νταμπίκ.\nΤο 2014, όταν το ΙΚ αποκεφάλισε στο Νταμπίκ τον Πίτερ Κάσιγκ, πρώην στρατιωτικό των ΗΠΑ, ο εκτελεστής είχε πει: "Θάβουμε τον πρώτο αμερικανό σταυροφόρο στο Νταμπίκ και περιμένουμε εναγωνίως τον υπόλοιπο στρατό σας..."\n"Νταμπίκ" ονομάζεται το μηνιαίο online περιοδικό του Ισλαμικού Κράτους και σε κάθε τεύχος του δίνεται έμφαση στην Τελευταία Μάχη. Παράλληλα, το ΙΚ ονόμασε "Αμακ" το "επίσημο" πρακτορείο ειδήσεων του, το οποίο μετέδωσε πρώτο την περασμένη βδομάδα ότι το ζευγάρι των δραστών της επίθεσης στο Σαν Μπερναντίνο, η οποία στοίχισε την ζωή 14 ατόμων, ήταν υποστηρικτές του Ισλαμικού Κράτους.\nΚι ενώ οι ΗΠΑ ετοιμάζονται για εκλογές, οι Ρεπουμπλικανοί υποψήφιοι πιέζουν για χερσαίες επιχειρήσεις και η κυβέρνηση Ομπάμα προσπαθεί να ενισχύσει τους αντάρτες στο βόρειο Ιράκ και στη Συρία, αλλά τα κέρδη είναι περιορισμένα και μόνο σε περιοχές μακριά από τα Σουνιτικά ¨"οχυρά" που ελέγχει το Ισλαμικό Κράτος.\n"Για να ανατραπεί η δυναμική, πρέπει να ανατραπεί η προφητεία" δήλωσε ο Ζαν Πιέρ Φιλιού, καθηγητής Μεσανατολικών Σπουδών στο Παρίσι και συγγραφέας του βιβλίου "Η Αποκάλυψη στο Ισλάμ". "Για να ανατραπεί η προφητεία, πρέπει να επιτευχθεί μία στρατιωτική νίκη, όπως η κατάληψη της Ράκα. Αλλά πρέπει να γίνει από τοπικές δυνάμεις - από Αραβες Σουνίτες...


Μ.Τετάρτη | Οι Γραμμές στη Λέσχη Σύμμετρον\nΟι μουσικές συναντήσεις συνεχίζονται!\nΟι μουσικές μας συναντήσεις , συνεχίζονται και την Μεγάλη εβδομάδα! Τετάρτη 20 Απριλίου στις 22:00 , παρέα μας οι Γραμμές με τους :\nΕ.Ο. Σπάρτης – Γυθείου | Τροχαίο ατύχημα στο ύψος των Αμυκλών\nΚαταβολή συντάξεων & έκτακτης ενίσχυσης για το Πάσχα


Live In Harmony Coaching Organisation: Νοεμβρίου 2011\nΑλήθεια , πως «ζείτε» τι Ζωή σας ???\nΖείτε τη Ζωή σας ακολουθώντας τα δικά σας όνειρα η μήπως οι «απαιτήσεις της καθημερινότητας» σας αφήνουν απλά να αναρωτείστε πως θα ήταν εάν… και πάλι το αφήνετε για μια άλλη μέρα όταν..... θα έχετε χρόνο ,... όταν θα έχετε τα λεφτά , ....όταν θα μεγαλώσουν τα παιδία ... όταν , .... όταν ... - ατελείωτα "όταν" και ατελείωτες δικαιολογίες που στη ουσία μας κλέβουν τη «Ζωή» μας…\nΌλοι μας το βιώνουμε και το κατανοούμε … είναι όμως ΑΠΟΔΕΧΤΟ ??? Για πόσο καιρό ακόμη θα είμαστε ΑΒΟΥΛΑ ΡΟΜΠΟΤ???\nΤι είναι «Ζωή» τελικά ?? Ζωή δεν είναι κάτι που θα ζήσουμε "όταν" .. αλλά Ζωή είναι η ΚΑΘΕ ΣΤΙΓΜΗ ΠΟΥ ΖΟΥΜΕ ΤΩΡΑ … και δυστυχώς για όλους μας αυτή η Ζωή είναι ΠΟΛΥ …ΑΦΑΝΤΑΣΤΑ ΠΟΛΥ ΣΥΝΤΟΜΗ ….\nΓια σκεφτείτε και προβληματιστείτε λίγο … Είναι η ΖΩΗ σας !!! Δεν είναι μια «πρόβα» του τι θα επακολουθήσει … είναι η ΜΟΝΗ ΠΟΥ ΕΧΕΤΕ και δεν ΞΕΡΕΤΕ ΠΟΣΗ ΑΚΟΜΗ Σας ΕΧΕΙ ΜΕΙΝΕΙ !!!\nΕίστε ευχαριστημένοι με αυτό που «ζείτε»? Εάν η ζωή σας γινόταν κινηματογραφική ταινία , πιστεύετε ότι εσείς η κάποιος άλλος θα ήθελε να την παρακολουθήσει ??? Ποια επιθυμία σας είναι ακόμη μια απλή «ευχή» η ένα πολύ μακρινό όνειρο …. Πόσα ακόμη «όταν» θα εφεύρετε απλά για να μείνετε καθηλωμένοι στη « ζώνη ασφάλειας» σας γεμάτοι « τρανταχτές» δικαιολογίες ???\nΕάν τα πιο πάνω άγγιξαν την κάρδια σας , ΒΡΕΣΤΕ ΧΡΟΝΟ να κάνετε ΜΙΑ ΑΞΙΟΛΟΓΗΣΗ στο που βρίσκετε ΣΗΜΕΡΑ !\n- Ξεκαθαρίστε επιτέλους τι είναι ΣΗΜΑΝΤΙΚΟ και ΟΥΣΙΑΣΤΙΚΟ στη Ζωή σας σήμερα και αποφασίστε να του δώστε την σημασία που πρέπει για να έχετε τα ωφέλει που επιθυμητέ χωρίς άλλες αναβολές\n- Συνειδητοποιήστε τα ΟΝΕΙΡΑ σας – αυτά που έχετε «θάψει» για "όταν….." και ΔΙΕΚΔΙΚΗΣΤΕ ΤΑ γιατί αυτά είναι «κάλεσμα» της ψυχής σας ….\n- Συνειδητοποιήσατε ΤΙ σας ΣΤΑΜΑΤΑ … ΤΙ ΔΙΚΑΙΟΛΟΓΙΕΣ βρίσκετε … ΠΟΙΟΣ και ΤΙ σας ΦΤΑΕΙ για το ότι δεν ΖΗΤΕ τι ΖΩΗ που σας ΑΞΙΖΕΙ και ΘΕΛΕΤΕ και ΑΝΤΙΜΕΤΩΠΙΣΤΕ τα , ΚΑΝΤΕ ΚΑΤΙ … είναι προτιμότερο να μετανιώνω για κάτι που έκανα παρά για κάτι που δεν έκανα ….\nΠάνω από όλα από εδω και μπρος ΚΑΘΕ ΜΕΡΑ ΚΑΝΤΕ ΚΑΙ ΚΑΤΙ για να έρθετε πιο κοντά στο να ζήσετε τη Ζωή των ονείρων σας !\nΌταν πλέον είστε ΞΕΚΑΘΑΡΟΙ του τι θέλετε στη Ζωή σας , τότε θα ΜΠΟΡΕΙΤΕ να λέτε – συνειδητά πλέον - ένα μεγάλο ΟΧΙ σε ότι δεν σας βοήθα η σταματά η εμποδίζει στο να προχωρήστε και να δημιουργήσετε τη Ζωή που θέλετε και σας ΑΞΙΖΕΙ ! Θα παψετε πλέον απλά να «αντιδράτε» στα γεγονότα της καθημερινότητας αλλά θα μπορείτε να τα «ΔΗΜΙΟΥΡΓΗΤΕ» με συνειδητή προσπάθεια , επίμονη , υπομονή και ακράτητο ενθουσιασμό !\nΓίνεται ο ΣΚΗΝΟΘΕΤΗΣ και ο ΠΡΩΤΑΓΩΝΙΣΤΗΣ στη δική σας ταινίας . Φροντίστε να γίνει η ταινία της Ζωής σας μια ΣΟΥΠΕΡ ΠΑΡΑΓΩΓΗ γεμάτη ΔΡΑΣΗ , ΓΕΛΙΟ , ΠΕΡΙΠΕΤΕΙΑ και ΑΓΑΠΗ!\nΓια το κάθε τι που συμβαίνει στη ΖΩΗ μας , έχουμε ΠΑΝΤΑ ΕΠΙΛΟΓΗ ! Μάθετε να ΕΠΙΛΕΓΕΤΕ ΣΥΝΕΙΔΗΤΑ , μάθετε να ΕΠΙΛΕΓΕΤΕ αυτό που έχει ΟΥΣΙΑ και ΣΗΜΑΣΙΑ στη Ζωή σας !\nΜην αφήσετε ξανά την «ΑΤΖΕΝΤΑ» του οποιουδήποτε να ΚΑΘΩΡΙΣΕΙ τι ΔΙΚΗ σας ΖΩΗ !\n« Η τραγωδία στη Ζωή δεν είναι στο να μην πετυχει κάποιος τους στόχους του . Η τραγωδία είναι στο να ΜΗΝ ΕΧΕΙ ΚΑΘΟΛΟΥ ΣΤΟΧΟΥΣ στη Ζωή του !\nΑναρτήθηκε από Live In Harmony Organisation στις 1:11 μ.μ. Δεν υπάρχουν σχόλια:


ANTINOMIA - E.A.A.K.: Μαρτίου 2013\nΕΡΓΑΤΙΚΗ ΣΥΓΚΕΝΤΡΩΣΗ-ΚΥΡΙΑΚΗ 7 ΑΠΡΙΛΙΟΥ\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 15:41 Δεν υπάρχουν σχόλια:\nΤι συμβαίνει εδώ και ένα μήνα στο Σύλλογο Φοιτητών Νομικής;\nΤο τελευταίο διάστημα το φοιτητικό κίνημα βρίσκεται στις επάλξεις στοχεύοντας στη συνέχιση και κορύφωση των κινητοποιήσεων του ενάντια στο ν.4076 (νόμος Αρβανιτόπουλου) και στο σχέδιο Αθηνά, το Μνημόνιο 3 για την εκπαίδευση, μετά τους νόμους Διαμαντοπούλου-Αρβανιτόπουλου Μνημόνια 1 και 2 αντίστοιχα. Κύριος στόχος του εν λόγω σχεδίου είναι τα ΤΕΙ και οι ανθρωπιστικές-θεωρητικές επιστήμες αφού μπαίνει λουκέτο σε 8 ιδρύματα και συνολικά 150 τμήματα πετώντας κατ' αυτόν τον τρόπο χιλιάδες συναδέλφους μας στο δρόμο, με αιτιολογία τον «εξορθολογισμό» του χάρτη της ανώτατης εκπαίδευσης ο οποίος απέχει πολύ από τις κοινωνικές ανάγκες του σήμερα για σύγχρονη και ολόπλευρη εκπαίδευση και μόρφωση. Παρά τη στάχτη στα μάτια των φοιτητών της Φιλοσοφικής, εκείνοι επιμένουν ακάθεκτοι ενάντια στη συγχώνευση των ξενόγλωσσων τμημάτων και την κατάργηση του προγράμματος ψυχολογίας, με σειρά Γενικών Συνελεύσεων, αγωνιστικών αποφάσεων και κινητοποιήσεων.\nΕιδικότερα στη Νομική, παρά τις απειλητικές εξαγγελίες της ΔΑΠ-ΝΔΦΚ και του Υπουργείου (που έχουν τις ίδιες θέσεις για την Παιδεία), ο Σύλλογος Φοιτητών Νομικής έλαβε αγωνιστικές αποφάσεις κόντρα στις αλλαγές που προετοιμάζουν τη διάσπαση του κύκλου σπουδών σε bachelor και master με την εισαγωγή κατευθύνσεων και συνεπώς την κατάργηση του ενιαίου πτυχίου-ενώ αποτελεί ήδη γεγονός η περικοπή των συγγραμμάτων ,το κλείσιμο των εστιών και η γενικότερη γραμμή υποβάθμισης της τριτοβάθμιας εκπαίδευσης και της εξόντωσης κάθε εργασιακής μας προοπτικής. Το ενιαίο αγωνιστικό πλαίσιο, υπερνικώντας το πλαίσιο της ΔΑΠ με 30 περίπου ψήφους διαφορά, αποφάσισε διήμερη κατάληψη 21-22/3 και συμμετοχή στο πανεκπαιδευτικό συλλαλητήριο την Πέμπτη 21/3 στα Προπύλαια.\nΗ συνέλευση λοιπόν ξεκινά με το αναπάντεχο γεγονός της προσέλευσης των ΔΑΠ-ΝΔΦΚ και ΠΑΣΠ των πολιτικών εκφραστών της απάθειας, της υποταγής και της συναίνεσης στον σύλλογο. Από την μια η ΔΑΠ εκπληρώνοντας τον ρόλο της ως η νεολαία της ΝΔ στα πανεπιστήμια έσπασε την μακρόχρονη αδιαφορία και υποτίμηση προς το συλλογικό όργανο της γενικής συνέλευσης και «έκανε την τιμή» στους φοιτητές να εμφανιστεί .Κύρια πρόθεση της ήταν για άλλη μια φορά να επιτάξει την συνέλευση στο όνομα της τάξης και της ασφάλειας και να προετοιμάσει το πεδίο για τις καταστροφικές μεταρρυθμίσεις (σχέδιο Αθηνά, Εθνικό σχέδιο δράσης για την απασχόληση των νέων, νέος κώδικας δικηγόρων). Επιδίωξαν τον σκοπό τους νοθεύοντας απροκάλυπτα την διαδικασία με τραίνα ψηφοφόρων (και από άλλες σχολές!) να καταφθάνουν λίγα λεπτά πριν την ψηφοφορία. Φτάσανε στο σημείο να πουν στην επίσημη τοποθέτησή τους ότι δεν έχουν κοπεί συγγράμματα. Γελάνε και τα τραίνα…\nΑπό την άλλη η ΠΑΣΠ ,αποτυχημένη και εντελώς αποκομμένη απ’ το σύλλογο προτείνει την συλλογή υπογραφών κατά του σχεδίου Αθηνά. Εν γνώσει της ότι αυτές θα καταλήξουν στα σκουπίδια , σπέρνει αυταπάτες και ηττοπάθεια. Και οι δυο συγκροτούν ένα κυβερνητικό μπλοκ εντός του συλλόγου το οποίο φιλοδοξεί να αποτρέψει κάθε αγωνιστικό σχέδιο ανατροπής της βάρβαρης εκπαιδευτικής πολιτικής. Η μνημονιακή αναδιάρθρωση της ανώτατης εκπαίδευσης βαπτίζεται περίτεχνα με το μότο ΜΕΤΑΡΡΥΘΜΙΣΕΙΣ τώρα η ποτέ, όπως ακριβώς συνέβη και με τα Μνημόνια!\nΌσον αφορά το ΜΑΣ, παρότι έχει τη δυνατότητα να παίξει καταλυτικό ρόλο στην ανατροπή του σχεδίου Αθηνά και συνολικά στην ανατροπή της εκπαιδευτικής αναδιάρθρωσης, επιλέγει να μην συγκρούεται έμπρακτα με τη ΔΑΠ και την κυβερνητική πολιτική μέσα στα πανεπιστήμια. Αντί να συμμετέχει άμεσα, μαζί με άλλες πολιτικές δυνάμεις, σε αγωνιστικές πρωτοβουλίες, προτιμά να κάνει κατάληψη στη λέσχη σίτισης μόνο του, να πραγματοποιεί παραστάσεις διαμαρτυρίας μόνο του, να καταμετράται στη γενική συνέλευση μόνο του. Για άλλη μια φορά, στην προηγούμενη συνέλευση αρκετές φορές αναλώθηκε σε κατηγορίες ενάντια στην ΕΑΑΚ με τρόπο που κανείς αναρωτιέται: ποιός είναι άραγε ο βασικός αντίπαλος του ΜΑΣ στα πανεπιστήμια; Καμία νίκη έναντι της ΔΑΠ και συνολικά έναντι της πολιτικής συγκυβέρνησης ΕΕ-ΔΝΤ στην εκπαίδευση δεν μπορεί να πετύχει μια πολιτική δύναμη που αναγνωρίζει πια ως «λάθος» τη συμμετοχή της στα ενιαία αγωνιστικά πλαίσια, μαζί με άλλες πολιτικές δυνάμεις, στο κίνημα ενάντια στην αναθεώρηση του άρθρου 16 του Συντάγματος την περίοδο 2006-2007. Ο σχεδιασμός δράσεων που προτείνει η ΚΝΕ στα πανεπιστήμια δεν μπορεί να συναντήσει τις αγωνιστικές διαθέσεις της συντριπτικής πλειονότητας των πληττόμενων φοιτητών σε όλη την Ελλάδα και ειδικότερα την Αθήνα.\nΩστόσο, η όποια κοινή μετωπική δράση ενάντια στην κυβερνητική νεολαία της ΔΑΠ δεν μπορεί να ερμηνευθεί ως απόλυτη συμφωνία μας με τις άλλες κινηματικές δυνάμεις διότι εξυπηρετεί λόγους τακτικής. Γι' αυτό παρότι το Ενιαίο Αγωνιστικό Πλαίσιο περιλαμβάνει και την πολιτική δύναμη της ΑΡ.ΕΝ δεν μπορούμε να παραβλέψουμε το γεγονός ότι δεν παρεμβαίνει με ουσιαστικό τρόπο στο φοιτητικό σύλλογο. Για την ακρίβεια η πολιτικοποίηση που φέρνει σταματά στους κόλπους του κυλικείου (ΑΚΝ), χωρίς να θέτει καν κεντρικά ερωτήματα περί Ευρωπαϊκής Ένωσης και ευρώ, δρώντας έτσι σε τελική ανάλυση αποπροσανατολιστικά-άλλωστε τα νομοθετήματα και οι πολιτικές που θέλουν να καταστρέψουν τον όποιο δημόσιο και δωρεάν χαρακτήρα έχει απομείνει στην εκπαίδευση, πηγάζουν άμεσα από την ΕΕ και τις κατευθύνσεις που βάζει η Συνθήκη της Μπολόνια και ο Κοινός Ευρωπαϊκός Χώρος Ανώτατης Εκπαίδευσης (ΚΕΧΑΕ). Παρατηρούμε ακόμη, ειδικά από την έναρξη του φετινού ακαδημαϊκού έτους μια στάση αναμονής από μέρους της και ανάθεσης στην λεγόμενη αριστερή κυβέρνηση του ΣΥΝ-ΣΥΡΙΖΑ, που είναι πια αξιωματική αντιπολίτευση, της επίλυσης προβλημάτων που δεν λύνονται χωρίς αντικαπιταλιστική ρήξη με το ευρώ και την ΕΕ. Αυτό δεν σημαίνει ότι δεν μπορούν να επιτευχθούν επιμέρους νίκες-που θα έχουν όμως μικρή διάρκεια ζωής, αν το νεολαιίστικο και εργατικό κίνημα δεν απειλήσουν πραγματικά με το πολιτικό τους περιεχόμενο την αστική εξουσία, και αν δεν προβάλλουν ένα θετικό πρόταγμα.\nΓΙΑΤΙ ΚΑΤΑΛΗΨΗ ;\nΤο γεγονός ότι το ενιαίο αγωνιστικό πλαίσιο πρότεινε και διεκδίκησε την κατάληψη της σχολής δημιούργησε αναμφισβήτητα ένα κλίμα δισταγμού και δυσαρέσκειας σε μεγάλο μέρος φοιτητών. Χρήσιμο είναι λοιπόν να δούμε την καθοριστική σημασία της κατάληψης ως μέσο πάλης τόσο στο επίπεδο του φοιτητικού κινήματος όσο και στο επίπεδο του συλλόγου. Αρχικά, χωροταξικά και στρατηγικά η κατάληψη ενός χώρου ή ενός κτιρίου είναι καθοριστικά σημαντική για την εδραίωση του κινήματος τουλάχιστον σε τοπικό επίπεδο καθώς αυτό θα αξιοποιηθεί ως χώρος συγκέντρωσης και οργάνωσης εν όψει κρίσιμων αγωνιστικών γεγονότων (συλλαλητήρια, απεργίες, διαδηλώσεις, διαδικασίες όπως γενικά συντονιστικά συνελεύσεων και καταλήψεων). Επιπλέον, οι καταλήψεις δεν είναι νεκρός χρόνος όπως συχνά λέγεται αλλά αποτελούν κέντρα έντονου πολιτικού διαλόγου και πολιτικής-πολιτιστικής ζύμωσης εφόσον οργανώνονται προβολές ταινιών , ομιλίες καθηγητών αλλά και στο επίπεδο της δράσης αγωνιστικές πρωτοβουλίες (22/3 Μαρτίου διαμαρτυρία στα ΙΕΚ ΑΚΜΗ, την προηγούμενη εβδομάδα προβολή ταινιών για την Βενεζουέλα και τον Τσάβες). Έπειτα, είναι πολύ κρίσιμο να συμπορευθούμε με το Πολιτικό και Οικονομικό τμήμα που αποφασίζουν την κατάληψη της σχολής εν όψει κινηματικών ημερών για την επίτευξη της μεγαλύτερης δυνατής μαζικότητας και αποτελεσματικότητας. Άλλωστε η κοσμητεία έχει βάλει αρκετές φορές αιφνιδιαστικά λουκέτο στην σχολή με ευτελή προσχήματα και για ασήμαντους λόγους γεγονός το οποίο αντί να προκαλεί την αντίδραση των φοιτητών (όπως συμβαίνει τώρα) αποτελεί προαναγγελία ξεκούρασης. Σε τελικό επίπεδο, όμως η αγωνιστική επιτυχία μιας κατάληψης κρίνεται από την μαζικότητα που την αγκαλιάζει, χωρίς όμως αυτό να σημαίνει ότι την απαξιούμε εφόσον δεν υπάρχει η επιθυμητή μαζικότητα. Πιθανότατα αν δεν παρέμβουμε και συμμετέχουμε εμείς οι ίδιοι ,αυτή δεν θα υπάρξει ποτέ...\nΚόντρα λοιπόν τη συναίνεση και στην υποταγή, δίχως να είμαστε «επαναστάτες χωρίς αιτία» αλλά γνωρίζοντας τις αιτίες, τους δράστες, και το έγκλημα που επιτελούν ως φορείς της πολιτικής και οικονομικής εξουσίας, ξέροντας καλά πως καμία αναβάθμιση της παιδείας δεν θέλουν παρά μόνο να αλυσοδέσουν τα πανεπιστήμια στις ανάγκες της Αγοράς. Με τα κομμένα μας συγγράμματα, χωρίς σίτιση και στέγαση, έτοιμοι να βγούμε σε μια εργασιακή ζούγκλα απέναντι στα θηρία των νομικών εταιρειών, πλάι στους άλλους φοιτητές που πλήττονται και στους εργαζομένους, καλούμε το φοιτητικό μας σύλλογο να παραμείνει στην ίδια τροχιά, να κατακλύζει τις γενικές συνελεύσεις και να παίρνει αγωνιστικές αποφάσεις!\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 21:59 Δεν υπάρχουν σχόλια:\nΕτικέτες κείμενα σχολής, Παιδεία, Σύλλογος, Φοιτητικό Κίνημα\nΔελτίο τύπου των κινητοποιούμενων Φοιτητικών Συλλόγων Αθήνας(21/3)\nΒρισκόμαστε στην πιο κρίσιμη φάση του αγώνα μας ενάντια στο σχέδιο Αθηνά. Οι φοιτητικοί σύλλογοι που βρέθηκαν και σήμερα 21/3 στο δρόμο στη βάση του συντονιστικού των Γενικών Συνελεύσεων και Καταλήψεων, εκφράζουμε την διάθεσή μας για συνέχιση και κλιμάκωση των κινητοποιήσεών μας. Το Υπουργείο προσπαθεί να ρίξει στάχτη στα μάτια των φοιτητών και της νεολαίας που αγωνίζονται, ενώ στην πραγματικότητα συνεχίζει ακάθεκτο στην προώθηση του σχεδίου Αθηνά, όπως το είχε παρουσιάσει, ανακοινώνοντας ήδη τα τροποποιημένα μηχανογραφικά για τη νέα χρονιά.\nΘα συνεχίσουμε γιατί με το σχέδιο Αθηνά επιχειρείται ένα μεγάλο χτύπημα στη δημόσια δωρεάν εκπαίδευση καθώς και η διαμόρφωσή της με βάση τις ανάγκες της αγοράς και όχι της νεολαίας. Θα συνεχίσουμε γιατί σαν κοινοί απατεώνες προσπαθούν να περάσουν «νύχτα» με προεδρικό διάταγμα το σχέδιο Αθηνά, χωρίς ούτε καν να το ψηφίσει η Βουλή.\nΘα συνεχίσουμε μέχρι τη νίκη. Για να μπορούμε να σπουδάζουμε όλοι και όλες, για να εργαζόμαστε με αξιοπρέπεια, για να μπορούμε να ονειρευόμαστε, για να ζήσουμε σε μια κοινωνία που τα δικαιώματα και οι ανάγκες μας θα βρίσκονται στο προσκήνιο.\nΑπέναντι στη κυβέρνηση και στην τρόικα που χαρίζουν εκατοντάδες δις ευρώ στις τράπεζες και τους εφοπλιστές, που θέλουν να μάθουμε να ζούμε με 400 ευρώ και να λέμε και ευχαριστώ δηλώνουμε ότι δε θα μας εξαθλιώσουν! Θα συνεχίσουμε μέχρι να τους βάλουμε λουκέτο!\nΚαλούμε τους υπόλοιπους φοιτητικούς συλλόγους, τους μαθητές, τους εκπαιδευτικούς, τους άνεργους, όλη τη νεολαία και τους εργαζομένους να βρεθούν στο πλάι μας και να παλέψουμε μαζί. Αν οι αγώνες μας δεν υποχωρήσουν, συνευρεθούν και συντονιστούν μπορούμε να τους ρίξουμε!\nΕξωστρεφείς δράσεις ενάντια στο σχέδιο Αθηνά και τα ιδιωτικά εκπαιδευτήρια την Παρασκευή 22/3\nΣε Πανελλαδικό Συλλαλητήριο την Πέμπτη 28/3\nΣε μεγάλη συναυλία των φοιτητικών συλλόγων την Παρασκευή 29/3 στο Σύνταγμα\nΔηλώνουμε ότι οποτεδήποτε η κυβέρνηση αποφασίσει να περάσει – ψηφίσει – υπογράψει το σχέδιο Αθηνά θα μας βρει εκείνη τη στιγμή αποφασιστικά απέναντί της.\nΔΕΝ ΥΠΟΧΩΡΟΥΜΕ, ΔΕΝ\nΤΟ ΜΕΛΛΟΝ ΑΝΗΚΕΙ ΣΕ ΑΥΤΟΥΣ ΠΟΥ\nΔελτίο τύπου των κινητοποιούμενων Φοιτητικών Συλλόγων Αθήνας\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 17:17 Δεν υπάρχουν σχόλια:\nΕτικέτες Συντονιστικό Γενικών Συνελεύσεων και Καταλήψεων\nΑπόφαση Γενικής Συνέλευσης Συλλόγου Φοιτητών Νομικής(20/3)\n§ Απόσυρση του Σχεδίου Αθηνά και του ν.Αρβανιτόπουλου\n§ Ενιαίο πτυχίο με όλα τα επαγγελματικά δικαιώματα, όχι στη διάσπαση πτυχίων και γνωστικών αντικειμένων\n§ Κανένας φοιτητής να μη διαγραφεί\n§ Ανθρώπινους ρυθμούς σπουδών – Καμία ανοχή σε περιστατικά καθηγητικής αυθαιρεσίας όσον αφορά στους δωρεάν διανεμηθέντες από τη σχολή κώδικες\n§ Δημόσια Δωρεάν Εκπαίδευση για όλους - Ούτε 1 ευρώ για σίτιση, στέγαση και συγγράμματα. Άμεση ενεργοποίηση του τυπογραφείου του ΕΚΠΑ\n§ Κατάργηση των ΚΕΣ. Όχι στο Εθνικό Πλαίσιο Προσόντων\n§ Έξοδος από τον ΚΕΧΑΕ. Μπλοκάρισμα της Μπολόνια. Ενιαία πτυχία. Όχι στις πιστωτικές μονάδες. Όχι στην αξιολόγηση.\n§ Κάτω τα χέρια από το Άσυλο\n§ Καμία περιστολή δημοκρατικών δικαιωμάτων και ελευθεριών\n§ Καμία κατάργηση των πτυχιακών εξεταστικών\n§ Καμία εισαγωγή ιδιωτικοοικονομικών κριτηρίων\n§ Ρήξη με ΕΕ, Ευρώ\n§ Ανατροπή της πολιτικής της συγκυβέρνησης, όποιος και αν είναι ο διαχειριστής αυτής της πολιτικής\n1. Κατάληψη της σχολής την Πέμπτη 21/3 και την Παρασκευή 22/3\n2. Συμμετοχή του Συλλόγου στο πανεκπαιδευτικό συλλαλητήριο την Πέμπτη 21/3 με προσυγκέντρωση στις 12 στα Προπύλαια\n3. Συμμετοχή του Συλλόγου στην πανελλαδική ημέρα δράσεων των κινητοποιούμενων Φοιτητικών Συλλόγων Αθήνας την Παρασκευή 22/3 στο κέντρο της Αθήνας\n4. Ανοιχτή Συντονιστική Επιτροπή Κατάληψης την Πέμπτη 21/3 στις 10 το πρωί\nΕτικέτες Αποφάσεις Γ.Σ., Σύλλογος\nΕΝΙΑΙΟ ΑΓΩΝΙΣΤΙΚΟ ΠΛΑΙΣΙΟ [Ρ.Α.Πα.Ν. – Σ.Α.Φ.Ν. (εαακ) / ΑΝΤΙΝΟΜΙΑ ΕΑΑΚ/ ΑΡΕΝ / ΑΓΩΝΙΣΤΙΚΕΣ ΚΙΝΗΣΕΙΣ] για τη Γ.Σ. του Φ.Σ. Νομικής [20/3]\nπλαίσιο συνέλευσης τετάρτης. by Αντινομία Εαακ\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 19:46 Δεν υπάρχουν σχόλια:\nΚείμενο συμβολής της ΑΝΤΙΝΟΜΙΑΣ – ΕΑΑΚ για τη ΓΕΝΙΚΗ ΣΥΝΕΛΕΥΣΗ του Συλλόγου(20/3)\nKeimeno symbolhs(20/3) by Nick Chevotarevich\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 03:54 Δεν υπάρχουν σχόλια:\nΕπιτροπή Βουλής by Nick Chevotarevich\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 01:38 Δεν υπάρχουν σχόλια:\nΕτικέτες κείμενα σχολής, Τί παίζει?\nΓενική Συνέλευση του Συλλόγου Φοιτητών Νομικής την Τετάρτη 20/3\nσας καλεί στη Γενική Συνέλευση του Συλλόγου Φοιτητών Νομικής\nτην Τετάρτη 20/3\n(συγκέντρωση στην αίθουσα 1 στη 13:00 και έναρξη της διαδικασίας στις 14:00)\nΤις προηγούμενες εβδομάδες ο Σύλλογος Φοιτητών Νομικής έφερε σε πέρας 2 διαδικασίες Γενικών Συνελεύσεων παίρνοντας αγωνιστικές αποφάσεις κι αποδεικνύοντας περίτρανα ότι όποιος σήμερα τολμά να αγωνίζεται μπορεί και να νικά! Με απόφαση της περασμένης ΓΣ της Τρίτης η Νομική τέλεσε υπό κατάληψη το τριήμερο 13, 14, 15 Μάρτη. Η κατάληψη της Νομικής μαζί με δεκάδες άλλες σε όλη την Ελλάδα καταλήψεις σχολών σήμαναν συναγερμό στα επιτελεία της συγκυβέρνησης και του Υπ.Παιδείας, έδειξαν για μία ακόμα φορά πως το φοιτητικό κίνημα είναι στις επάλξεις, έτοιμο να υπερασπιστεί τα δικαιώματα και τις κατακτήσεις του, έτοιμο να βρεθεί στην πρώτη γραμμή της κοινωνικής σύγκρουσης, έτοιμο να υπερασπιστεί τα συμφέροντα και τις ανάγκες της κοινωνικής πλειοψηφίας!\nΓιατί συνεχίζουμε όμως με Γενικές Συνελεύσεις?\nΓιατί η επίθεση της κυβέρνησης στα δικαιώματα και τις ανάγκες μας συνεχίζεται. Αφού πρώτα ανάγκασαν την συντριπτική πλειοψηφία της κοινωνίας να ζει κάτω από τα όρια της φτώχειας, αφού πέταξαν ένα μεγάλο τμήμα της νεολαίας στην ανεργία, στην συνέχεια προσπαθούν να διαλύσουν την δημόσια εκπαίδευση. Από την αρχή της χρονιάς προχώρησαν σε κλείσιμο εκατοντάδων σχολείων, ενώ τα περισσότερα που λειτουργούν αντιμετωπίζουν μεγάλα προβλήματα με πολλές ελλείψεις σε καθηγητές, βιβλία, εξοπλισμό. Τώρα με το Σχέδιο-Αθηνά τα Πανεπιστήμια και τα ΤΕΙ μπαίνουν στο στόχαστρο.\nΣυγκεκριμένα στη σχολή μας, το τμήμα της Νομικής «αυτονομείται» και δημιουργείται ξεχωριστή σχολή. Έτσι, στρώνεται το έδαφος για ακόμα μεγαλύτερες περικοπές σε συγγράμματα-σίτιση-στέγαση και για περαιτέρω μείωση προσωπικού, αφού θα μειωθούν οι προϋπολογισμοί(χαρακτηριστικό ότι μεγάλο μέρος της χρηματοδότησης της Νομικής προέρχεται από κληροδοτήματα του οικονομικού και του πολιτικού). Αλλά το πιο σημαντικό είναι ότι δημιουργούνται οι προϋποθέσεις έτσι ώστε στο μέλλον να διασπαστεί το ενιαίο πτυχίο της Νομικής με τη δημιουργία κατευθύνσεων που θα εξειδικεύουν το γνωστικό αντικείμενο (π.χ. κατεύθυνση ποινικού, αστικού) διασπώντας έτσι και τα ενιαία επαγγελματικά δικαιώματα που το πτυχίο της Νομικής κατοχυρώνει.\nΘέλουν να πείσουν την κοινωνία ότι με το σχέδιο-Αθηνά θα «νοικοκυρευτεί» η Τριτοβάθμια εκπαίδευση, τα Πανεπιστήμια και τα ΤΕΙ θα «εκσυγχρονιστούν», οι φοιτητές και οι σπουδαστές θα «διευκολυνθούν» για να συνεχίσουν τις σπουδές τους. Στην πραγματικότητα με το σχέδιο-Αθηνά πετιούνται στο δρόμο χιλιάδες συνάδελφοί μας που δεν μπορούν υπό τέτοιες συνθήκες να συνεχίσουν τις σπουδές τους. Η όποια εργασιακή μας προοπτική εξοντώνεται, αφού τα δικαιώματα των πτυχίων στην εργασία εκμηδενίζονται και μας δηλώνουν ότι θα μείνουμε άνεργοι. Τμήματα συγχωνεύονται ή κλείνουν με αποτέλεσμα οι χιλιάδες νέοι και νέες που πετιούνται έξω από τις σχολές και αυτοί που δεν θα μπορέσουν να εισαχθούν σε κάποια σχολή να αναζητήσουν αναγκαστικά την τύχη τους στα Ιδιωτικά Κολέγια και Κέντρα μεταλυκειακής εκπαίδευσης που ξεφυτρώνουν σαν μανιτάρια. Όσοι δεν έχουν την οικονομική δυνατότητα να πληρώσουν τα δίδακτρα θα μπουν στην αγορά εργασίας σαν σύγχρονοι σκλάβοι. Παράλληλα το σχέδιο-Αθηνά θα λειτουργήσει σαν μοχλός πίεσης για όλα τα Πανεπιστήμια και τα ΤΕΙ. Ο κίνδυνος του κλεισίματος, ειδικά για τις σχολές που δεν θα θεωρηθούν «αποδοτικές», θα έχει ως αποτέλεσμα την αναμόρφωση των προγραμμάτων σπουδών με βάση τις ανάγκες της αγοράς, την διάσπαση των πτυχίων σε δυο κύκλους με παράλληλη εισαγωγή διδάκτρων.\nΓιατί το «Εθνικό σχέδιο δράσης για την απασχόληση των νέων» πρέπει να μείνει στα χαρτιά! Το σχέδιο δράσης συγκροτεί ένα βαθύτατα ταξικό και εκμεταλλευτικό πλέγμα μαθητείας, ολιγόμηνης κακοπληρωμένης δουλειάς και ανεργίας. Μετατρέπει το δικαίωμα της νεολαίας στη δουλειά σε προνόμιο στην απασχόληση. Θεσπίζει 5μηνες συμβάσεις εργασίας στον δημόσιο και ιδιωτικό τομέα με «μισθό» που κυμαίνεται μεταξύ 340-450 ευρώ/μήνα. Δεν καθορίζεται πουθενά το ωράριο, ενώ θεσπίζεται ασφάλιση μόνο για την περίπτωση του εργατικού ατυχήματος και τίποτε άλλο.\nΤο «Εθνικό Σχέδιο Δράσης για την Απασχόληση των Νέων» μαζί με τις αλλεπάλληλες επιθέσεις των μνημονίων 1,2 και 3 και τις ρυθμίσεις που προβλέπει ο Νέος Κώδικας Δικηγόρων(είναι τώρα στα σκαριά) έρχεται να εντείνει την εργοδοτική εκμετάλλευση στο χώρο της δικηγορίας και να μετατρέψει το ήδη μαύρο εκμεταλλευτικό καθεστώς που είχε δημιουργηθεί στο χώρο μας σε πραγματικό σφαγείο για τους νέους δικηγόρους. Συγκεκριμένα, στο Νέο Κώδικα Δικηγόρων στο άρθρο 10 επιχειρείται η στοιχειοθέτηση του θεσμού της μαθητείας επί πτυχίω (δήθεν προαιρετικά) η οποία θα προσμετρείται σαν προϋπηρεσία στον ατομικό φάκελο προσόντων των πτυχιούχων Νομικής. Το ενιαίο πτυχίο πλέον διασπάται και γίνεται ένας ατομικός φάκελος προσόντων, με αυτόν στο χέρι ο νέος δικηγόρος θα ψάχνει να βρει τον εργοδότη του και … μία θέση στον ήλιο! Χωρίς τη δύναμη του ενιαίου πτυχίου και με τις συλλογικές συμβάσεις κατηργημένες ο νέος δικηγόρος δεν θα έχει πλέον καμιά τύχη να βρει δουλειά έστω και με τον ελάχιστο μισθό.\nΑυτή τη στιγμή είναι υπό διαμόρφωση δυο αντίπαλα στρατόπεδα, δύο «μπλοκ» με αντίθετα συμφέροντα και συγκρουόμενες ανάγκες: στο ένα η κυβέρνηση, η ΕΕ, το ΔΝΤ, η αστυνομία και εσχάτως τα νεοναζιστικά τάγματα εφόδου της Χρυσής Αυγής και από την άλλη οι εργαζόμενοι, οι άνεργοι, οι συνταξιούχοι και η νεολαία, σπουδάζουσα και εργαζόμενη.\nΑπό τη μία πλευρά η Κυβέρνηση και το Υπ.Παιδείας. Αυτοί προσπαθούν να μετατρέψουν τα στοιχειώδη, βασικά δικαιώματα μας για σπουδές, υγεία, ζωή με αξιοπρέπεια σε προνόμια για λίγους και εκλεκτούς. Είναι ανελέητοι! Είδαμε τα αδέρφια μας από το ΤΕΙ Λάρισας να πεθαίνουν από το κρύο και τα στελέχη της κυβέρνησης μιλούν για «άγνοια και αφέλεια».\nΣε αυτό το στρατόπεδο ανήκει και η ΔΑΠ-ΝΔΦΚ, η οποία μάλιστα απέδωσε στο ΤΕΙ Τρικάλων το θάνατο των συμφοιτητών μας στο «ήταν χαζά και έψηναν και έπιναν μέσα στο σπίτι»! Η ΔΑΠ, μαζί με την αδελφή της δύναμη, την ΠΑΣΠ, διάλεξαν στρατόπεδο. Είναι με αυτούς που εξαθλιώνουν και τρομοκρατούν την κοινωνική πλειοψηφία. Είναι μαζί με την κυβέρνηση, τη Χρυσή Αυγή που πανηγυρίζει για την καταστολή, το ΔΝΤ, την Ευρωπαϊκή Ένωση. Είναι μαζί με όλους αυτούς που επιβάλλουν μνημόνια, περικοπές και χαράτσια στους εργαζόμενους για να προσφέρουν ελαφρύνσεις και απαλλαγές στους λίγους, στο κεφάλαιο και τις επιχειρήσεις. Ξεκάθαρα πλέον είναι μαζί με το Υπ. Παιδείας που καταργεί το δημόσιο και δωρεάν πανεπιστήμιο, που αναγκάζει τους φοιτητές να πληρώνουν για τις σπουδές τους για να βγουν τελικά άνεργοι και χωρίς επαγγελματικά δικαιώματα στην αγορά εργασίας!\nΑπό την άλλη οι φοιτητικοί σύλλογοι που σε όλες τις άκρες της χώρας τώρα αντιστέκονται, από τις Σέρρες, τη Χαλκίδα, το Ιόνιο και την Ιεράπετρα μέχρι τη μητρόπολη Αθήνα, μπορούμε να χτυπήσουμε μαχητικά και ενιαία για να μπορέσουμε να βάλουμε φραγμό στα σχέδιά τους:\n-Δεν μπαίνουμε σε καμία συζήτηση για το πως θα κλείσουν τις σχολές μας--Απαιτούμε να αποσυρθούν σχέδιο ΑΘΗΝΑ-νόμος πλαίσιο\n-Να σπουδάσουμε όλοι χωρίς να χρειαστεί να πληρώσουμε για σίτιση-στέγαση-συγγράμματα-δίδακτρα.\n-Δεν θα γίνουμε η γενιά της ανεργίας, θέλουμε αξιοπρεπή δουλειά με δικαιώματα για όλους.\n-Ενάντια στο μέλλον που μας επιβάλουν με τα Μνημονιά και τα μέτρα η Κυβέρνηση και η ΕΕ.\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 22:17 Δεν υπάρχουν σχόλια:\nΔΗΜΟΚΡΑΤΙΚΟ: Που τον πρώτο λόγο θα έχουν φοιτητές και εργαζόμενοι κι όχι οι νέες αυταρχικές διοικήσεις. Ένα πανεπιστήμιο με Άσυλο που θα στεγάσει τους αγώνες των φοιτητών και του λαού. Ένα πανεπιστήμιο με ανθρώπινους ρυθμούς σπουδών, που δε θα διαγράφει φοιτητές και δε θα αποκλείει τους φοιτητές που εργάζονται\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 00:02 Δεν υπάρχουν σχόλια:\nΜία άλλη όψη της γαιόσφαιρας\nΗλεκτρονική προσομοίωση του πυρήνα του παγκόσμιου καπιταλιστικού συστήματος: 1318 πολυεθνικές εταιρείες. Οι υπερσυνδεδεμένες μεταξύ τους εταιρείες έχουν κόκκινο χρώμα, ενώ οι πολύ συνδεδεμένες μεταξύ τους εταιρείες έχουν κίτρινο χρώμα. Το μέγεθος κάθε τελείας αντιπροσωπεύει το μέγεθος του εταιρικού εισοδήματος. Τα πράσινα νήματα εικονογραφούν τις οικονομικές και οργανωτικές συνδέσεις μεταξύ των εταιρειών.\nΟι 147 εταιρείες που ελέγχουν τα πάντα\nΤρεις θεωρητικοί συστημάτων στο Ομοσπονδιακό Ινστιτούτο Τεχνολογίας της Ελβετίας στη Ζυρίχη έχουν πάρει μια βάση δεδομένων που περιέχει 37.000.000 εταιρείες και επενδυτές σε όλο τον κόσμο και ανέλυσαν και τις 43.060πολυεθνικές εταιρείες και συμπράξεις που τις ενώνουν. Έφτιαξαν ένα μοντέλο για το ποιος έχει τι και ποια είναι τα εισοδήματά του και χαρτογράφησαν ολόκληρη τη δομή της οικονομικής εξουσίας.\nΑνακάλυψαν ότι ο παγκόσμιος εταιρικός έλεγχος έχει σχήμα σαν παπιγιόν, με έναν κυρίαρχο πυρήνα 147 εταιρειών να ακτινοβολούν από το κέντρο του. Κάθε μία από αυτές τις 147 εταιρείες έχει αλληλένδετα συμφέροντα της άλλης. Μαζί, ελέγχουν το 40% του πλούτου του δικτύου. 737 από αυτές ελέγχουν το 80%. Οι πρώτες είκοσι βρίσκονται στο τέλος της ανάρτησης. Πρόκειται, σύμφωνα με τους συγγραφείς της έρευνας, για τον πρώτο χάρτη της παγκόσμιας επενδυτικής εξουσίας.\nΤο περιοδικό New Scientist μίλησε με έναν θεωρητικό συστημάτων ο οποίος είναι "ανήσυχος" για το επίπεδο διασύνδεσης, αλλά όχι έκπληκτος για αυτό. Δομές όπως αυτή είναι συνηθισμένες στη βιολογία, με πράγματα όπως οι μήκυτες, τα βρύα ή τα φύκια.\nΗ εργασία: The network of global corporate control, των Vitali, Glattfelder και Battiston.\nΟι 20 μεγαλύτερες εταιρείες του παγκόσμιου δικτύου\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 04:44 Δεν υπάρχουν σχόλια:\nΕτικέτες Αναδημοσιεύσεις, Κοινωνία, Τί παίζει?\nΣυντονιστική επιτροπή κατάληψης συνεδρίασε σήμερα και κατέληξε στο εξής πρόγραμμα για την Πέμπτη 14/3 και Παρασκευή 15/3:\n10:00 στη διαδήλωση στο Υπ. Παιδείας στο Μαρούσι\n13:00 στα Προπύλαια για τη μεγάλη φοιτητική πορεία για να μην περάσει το σχέδιο "Αθηνά". Θα ακολουθήσει συντονιστικό των φοιτητικών συλλόγων.\n20:00 προβολή ταινίας στη Νομική: Punishment park. Θα ακολουθήσει συζήτηση.\nΑμέσως μετά μάζεμα με μουσική στο προαύλιο της Νομικής.\n13:00 Εκδήλωση για το σχέδιο "Αθηνά"(Οι ομιλητές θα ανακοινωθούν αύριο)\nΣτις 5 θα λήξει η κατάληψη.\nAπόφαση της Γενικής Συνέλευσης του Φ.Σ. Νομικής [12/3]\nΑπόφαση της Γενικής Συνέλευσης του Φ.Σ. Νομικής [12/3]\n· Απόσυρση του Σχεδίου Αθηνά και του ν.Αρβανιτόπουλου.\n· Ενιαίο πτυχίο με όλα τα επαγγελματικά δικαιώματα. Όχι στη διάσπαση των πτυχίων και των γνωστικών αντικειμένων.\n· Ανθρώπινους ρυθμούς σπουδών. Καμία ανοχή σε περιστατικά καθηγητικής αυθαιρεσίας όσον αφορά στους δωρεάν διανεμηθέντες από τη σχολή κώδικες. Κανένας φοιτητής να μη διαγραφεί.\n· Δημόσια Δωρεάν Εκπαίδευση για όλους. Ούτε 1 ευρώ για σίτιση, στέγαση και συγγράμματα. Άμεση ενεργοποίηση του τυπογραφείου του ΕΚΠΑ.\n· Κατάργηση των ΚΕΣ. Όχι στο Εθνικό Πλαίσιο Προσόντων.\n· Έξοδος από τον ΚΕΧΑΕ. Μπλοκάρισμα της Μπολόνια. Ενιαία πτυχία. Όχι στις πιστωτικές μονάδες. Όχι στην αξιολόγηση.\n· Ανατροπή της συγκυβέρνησης.\n· Ρήξη με ΕΕ-ΟΝΕ.\n· Κάτω τα χέρια από το Άσυλο.\n· Καμία περιστολή δημοκρατικών δικαιωμάτων και ελευθεριών.\n· Καμία κατάργηση των πτυχιακών εξεταστικών.\n1. Τριήμερη κατάληψη της Nομικής σχολής από Τετάρτη 13/3 έως Παρασκευή 15/3 (η κατάληψη ξεκίνησε την Τρίτη 12/3 μετά το τέλος των μαθημάτων)\n2. Συμμετοχή την Τρίτη 12/3 στη συγκέντρωση αλληλεγγύης στις 18.00 στα Προπύλαια για τη στήριξη του αγώνα των κατοίκων της Χαλκιδικής ενάντια στα μεταλλεία χρυσού στις Σκουριές.\n3. Παρέμβαση του ΦΣ στη Γενική Συνέλευση Τμήματος την Τετάρτη 13/3 στις 9.30 στην Πρυτανεία\n4. Ανοιχτή Συντονιστική Επιτροπή Κατάληψης στη 1.00 μμ στη σχολή την Τετάρτη 13/3\n5. Την Πέμπτη 14/3 συμμετοχή στη συγκέντρωση στο Υπουργείο Παιδείας στις 10.00πμ και στη συνέχεια στο πανεκπαιδευτικό/πανελλαδικό συλλαλητήριο στα Προπύλαια\n6. Νέα Γενική Συνέλευση του Συλλόγου την Τετάρτη 20/3\nΕϊμαστε η γενιά της ανατροπής!\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 17:26 Δεν υπάρχουν σχόλια:\n«... ήταν χαζά και έψηναν και έπιναν μέσα στο σπίτι... »\nΣτο Διοικητικό Συμβούλιο του Συλλόγου Σπουδαστών του ΤΕΙ Τρικάλων, το Μέτωπο Αγώνα Σπουδαστών (ΜΑΣ) κατέθεσε ψήφισμα με αφορμή το θάνατο των σπουδαστών στη Λάρισα στην προσπάθειά τους να ζεσταθούν με μαγκάλι.\nΤο ψήφισμα αφορούσε στην καταδίκη της πολιτικής που εφαρμόζεται και ευθύνεται για την τραγωδία με τους πέντε σπουδαστές του ΤΕΙ Λάρισας.\nΠοια ήταν η στάση της παράταξης της ΝΔ, της ΔΑΠ - ΝΔΦΚ του ΤΕΙ Τρικάλων, στο προτεινόμενο ψήφισμα;\nΜεταξύ άλλων, από την ανακοίνωση του ΜΑΣ, διαβάζουμε:\n«Στο ΔΣ του Σπουδαστικού Συλλόγου, που πραγματοποιήθηκε τη Δευτέρα 3/3/13, στο ΤΕΙ, το Μέτωπο Αγώνα Σπουδαστών έθεσε προς ψήφιση πλαίσιο καταδίκης της βάρβαρης πολιτικής που δολοφόνησε δύο συναδέλφους μας του ΤΕΙ Λάρισας. Ηταν φοιτητές που δεν είχαν θέση στην εστία του ΤΕΙ, φοιτητές που, σαν τους περισσότερους από μας, δεν μπορούσαν να τα βγάλουν πέρα και προκειμένου να μην πληρώσουν πετρέλαιο προσπάθησαν να ζεσταθούν με αυτοσχέδιο τρόπο.\nΗ ΔΑΠ - ΝΔΦΚ, προκειμένου να καταψηφίσει, για ακόμη μια φορά, ένα ακόμα γι' αυτούς πλαίσιο του ΜΑΣ, το καταψήφισε (4 ψήφοι κατά, 1 λευκό) και μάλιστα δηλώνοντας: "Επειδή ήταν χαζά και έψηναν και έπιναν μέσα στο σπίτι δεν θα ψηφίσω και καταδίκη"».\nΑυτή ήταν η απάντηση της παράταξης της ΝΔ. Και τι άλλο να σχολιάσει κανείς πέρα από αυτό;:\n«Κύριε Σαμαρά, να τους χαίρεστε!».\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 16:50 Δεν υπάρχουν σχόλια:\nΔείτε τις 10 εταιρείες που ανήκουν όλα τα προϊόντα του πλανήτη και τις διαπλοκές τους\nΜια ματιά πίσω από τις πολύχρωμες συσκευασίες και την δήθεν πολλαπλότητα\nτων επιλογών... Σημειωτέον ότι το μεγαλύτερο εάν όχι όλο το ποσοστό των "βρωσίμων" προϊόντων είναι συνονθυλεύματα χημικών και τεχνητών χρωμάτων, αρωμάτων και συντηρητικών.\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 16:38 Δεν υπάρχουν σχόλια:\nΕτικέτες Τί παίζει?\nΚάλεσμα Συντονιστικού Γενικών Συνελεύσεων και Καταλήψεων(7/3)\nΞέρουμε τι μας ετοιμάζουν, ΔΕΝ ΞΕΡΟΥΝ ΤΙ ΤΟΥΣ ΠΕΡΙΜΕΝΕΙ!!!\nΗ επίθεση της κυβέρνησης στα δικαιώματα και τις ανάγκες μας συνεχίζεται. Αφού πρώτα ανάγκασαν την συντριπτική πλειοψηφία της κοινωνίας να ζει κάτω από τα όρια της φτώχειας, αφού πέταξαν ένα μεγάλο τμήμα της νεολαίας στην ανεργία, στην συνέχεια προσπαθούν να διαλύσουν την δημόσια εκπαίδευση. Από την αρχή της χρονιάς προχώρησαν σε κλείσιμο εκατοντάδων σχολείων, ενώ τα περισσότερα που λειτουργούν αντιμετωπίζουν μεγάλα προβλήματα με πολλές ελλείψεις σε καθηγητές, βιβλία, εξοπλισμό. Τώρα με το Σχέδιο-Αθηνά τα Πανεπιστήμια και τα ΤΕΙ μπαίνουν στο στόχαστρο. Για την Κυβέρνηση και το Υπουργείο Παιδείας αυτή η μάχη είναι πολύ σημαντική. Προσπαθούν συνολικά να μετατρέψουν τα στοιχειώδη, βασικά δικαιώματα μας για σπουδές, υγεία, ζωή με αξιοπρέπεια σε προνόμια για λίγους και εκλεκτούς. Είναι ανελέητοι! Είδαμε τα αδέρφια μας από το ΤΕΙ Λάρισας να πεθαίνουν από το κρύο και τα στελέχη της κυβέρνησης μιλούν για «άγνοια και αφέλεια». Στους καιρούς του μνημονίου και της τρόικας, η μάχη για επιβίωση λοιδορείται από τους σοφούς των καναλιών με τους μισθούς των δεκάδων χιλιάδων ευρώ.\nΘέλουν να πείσουν την κοινωνία ότι με το σχέδιο-Αθηνά θα «νοικοκυρευτεί» η Τριτοβάθμια εκπαίδευση, τα Πανεπιστήμια και τα ΤΕΙ θα «εκσυγχρονιστούν», οι φοιτητές και οι σπουδαστές θα «διευκολυνθούν» για να συνεχίσουν τις σπουδές τους.\nΣτην πραγματικότητα με το σχέδιο-Αθηνά πετιούνται στο δρόμο χιλιάδες συνάδελφοί μας που δεν μπορούν υπό τέτοιες συνθήκες να συνεχίσουν τις σπουδές τους. Η όποια εργασιακή μας προοπτική εξοντώνεται, αφού τα δικαιώματα των πτυχίων στην εργασία εκμηδενίζονται και μας δηλώνουν ότι θα μείνουμε άνεργοι. Τμήματα συγχωνεύονται ή κλείνουν με αποτέλεσμα οι χιλιάδες νέοι και νέες που πετιούνται έξω από τις σχολές και αυτοί που δεν θα μπορέσουν να εισαχθούν σε κάποια σχολή να αναζητήσουν αναγκαστικά την τύχη τους στα Ιδιωτικά Κολέγια και Κέντρα μεταλυκειακής εκπαίδευσης που ξεφυτρώνουν σαν μανιτάρια. Όσοι δεν έχουν την οικονομική δυνατότητα να πληρώσουν τα δίδακτρα θα μπουν στην αγορά εργασίας σαν σύγχρονοι σκλάβοι. Οι εγκαταστάσεις των σχολών που κλείνουν θα πουληθούν σαν «φιλέτα» σε ιδιώτες. Την ίδια ώρα θέλουν να φιμώσουν κάθε φωνή αμφισβήτησης μέσα στις σχολές με τις νέες χουντικές διοικήσεις των μεγαλοκαθηγητών και των ιδιωτικών συμφερόντων (μεγαλοεπιχειρηματίες κλπ, όπως η Nestle στη Γεωπονική).\nΠαράλληλα το σχέδιο-Αθηνά θα λειτουργήσει σαν μοχλός πίεσης για όλα τα Πανεπιστήμια και τα ΤΕΙ. Ο κίνδυνος του κλεισίματος- ειδικά για τις σχολές που δεν θα θεωρηθούν «αποδοτικές»- θα έχει ως αποτέλεσμα την αναμόρφωση των προγραμμάτων σπουδών με βάση τις ανάγκες της αγοράς, την διάσπαση των πτυχίων σε δυο κύκλους με παράλληλη εισαγωγή διδάκτρων. Χαρακτηριστικές ήταν οι δηλώσεις του Ευριπίδη Στυλιανίδη υπουργού Εσωτερικών – και πρώην υπουργού Παιδείας κατά την διάρκεια της εξέγερσης τον Δεκέμβρη 2008- που πρότεινε να μετοχοποιηθεί η αξία των δημόσιων Πανεπιστημίων και να πουληθεί το 49% σε ιδιώτες!\nΟι πρώτες αντιδράσεις κυρίως των σπουδαστών των ΤΕΙ δημιούργησαν πανικό στα κυβερνητικά επιτελεία. Η αρχική αδιαλλαξία γρήγορα έδωσε την θέση της σε «διορθωτικές» κινήσεις, κάνοντας λόγο για μεταβατική περίοδο διάρκειας 6 χρόνων. Στην πραγματικότητα προσπαθούν να καθησυχάσουν τους σπουδαστές γιατί καταλαβαίνουν ότι αν όλα αυτά τα μικρά ρυάκια αντίστασης ενωθούν, το ποτάμι του φοιτητικού και σπουδαστικού κινήματος μπορεί να ανατρέψει όχι μόνο τα σχέδια τους αλλά και την ίδια την Κυβέρνηση. Ένα μαχητικό, ριζοσπαστικό κίνημα αντίστοιχο με αυτό του 2006-2007, θα φέρει το σύνολο των εργαζομένων στο πλευρό των φοιτητών και των σπουδαστών δημιουργώντας την σπίθα που θα βάλει φωτιά σε ολόκληρη την κοινωνία. Οι πρώτες κινητοποιήσεις, οι διαδηλώσεις, ο αποκλεισμός του Υπουργείου Παιδείας από χιλιάδες σπουδαστές και φοιτητές ήταν μόνο η αρχή. Οι προσπάθειες της κυβέρνησης να διασπάσει το κίνημα έπεσαν στο κενό. Οι Γενικές Συνελεύσεις που πραγματοποιούνται στις σχολές μας, οι κινητοποιήσεις που αποφασίζονται σε όλη την Ελλάδα δείχνουν τον δρόμο. Με δυναμικότητα και συντονισμό μπορούμε να προχωρήσουμε και να νικήσουμε!\nΝα ενωθούμε, να παλέψουμε μαζί. Να προχωρήσουμε σε μαζικές συνελεύσεις τις επόμενες ημέρες και σε μαχητική Πανελλαδική διαδήλωση χιλιάδων φοιτητών και σπουδαστών στις 14 Μαρτίου στην Αθήνα. Καλούμε όλους τους συλλόγους να συμμετέχουν στο συντονιστικό εκείνη τη μέρα και από κοινού να συζητήσουμε και να αποφασίσουμε πώς θα κλιμακώσουμε τον δίκαιο αγώνα μας με στόχο τη νίκη. Θέλουμε στο πλευρό μας τους εργαζόμενους και τους καθηγητές που πλήττονται αλλά και όλη την υπόλοιπη νεολαία γιατί δίνουμε έναν αγώνα και για αυτούς και θέλουμε να τον δώσουμε μαζί!\nΤέρμα πια στην υποταγή και την απογοήτευση. Το μέλλον ανήκει σ΄ αυτούς που αγωνίζονται.\nΣΥΝΤΟΝΙΣΤΙΚΟ ΓΕΝΙΚΩΝ ΣΥΝΕΛΕΥΣΕΩΝ ΚΑΙ ΚΑΤΑΛΗΨΕΩΝ\n(Των φοιτητικών συλλόγων Γεωπονικής, Φιλοσοφικής, Οδοντιατρικής, ΣΕΜΦΕ)\nΑναρτήθηκε από ΑΝΤΙΝΟΜΙΑ Ε.Α.Α.Κ. στις 02:59 Δεν υπάρχουν σχόλια:\nΤι συμβαίνει εδώ και ένα μήνα στο Σύλλογο Φοιτητών...\nΑπόφαση Γενικής Συνέλευσης Συλλόγου Φοιτητών Νομικ...\nΕΝΙΑΙΟ ΑΓΩΝΙΣΤΙΚΟ ΠΛΑΙΣΙΟ [Ρ.Α.Πα.Ν. – Σ.Α.Φ.Ν. (ε...\nΚείμενο συμβολής της ΑΝΤΙΝΟΜΙΑΣ – ΕΑΑΚ για τη ΓΕΝΙ...\nΕπιτροπή Βουλής: «Πανεπιστημιακή αστυνομία» για τη...\nΓενική Συνέλευση του Συλλόγου Φοιτητών Νομικής την...\nAπόφαση της Γενικής Συνέλευσης του Φ.Σ. Νομικής [1...\nΚάλεσμα Συντονιστικού Γενικών Συνελεύσεων και Κατα...\nΑπόφαση της Γενικής Συνέλευσης του Φ.Σ. Νομικής [6...\nΣύντομη απάντηση στη ΔΑΠ-ΝΔΦΚ Νομικής\nΚάλεσμα στη Γενική Συνέλευση της Τετάρτης!


17 Οκτωβρίου 2016 | 08:50\nΔυστυχώς, χωρίς να το καταλαβαίνουμε κάθε φορά παίρνουμε βάρος . Είναι τόσο λυπηρό που κάτι τόσο νόστιμο όπως το φαγητό, μας κάνει να συσσωρεύουμε επιπλέον λίπος, το οποίο όχι μόνο μας χαλάει τη διάθεση και μας κάνει να ανεβαίνουμε νούμερο στα ρούχα μας, αλλά είναι ακόμη και επικίνδυνο για το σώμα μας. Το λίπος που συσσωρεύεται γύρω από τα όργανα του σώματος εμποδίζει την εργασία τους, γι ‘αυτό πολλοί υπέρβαροι άνθρωποι έχουν προβλήματα με την καρδιά. Τα μέρη του σώματος όπου μαζεύετε περισσότερο λίπος εξαρτάται κυρίως από το φύλο του ατόμου, αλλά επίσης και από τη συγκεκριμένη δομή του σώματος του κάθε ατόμου. Για παράδειγμα, οι γυναίκες παίρνουν περισσότερο βάρος στα μπούτια τους και τα ισχία τους, ενώ οι άνδρες παίρνουν περισσότερο βάρος στη κοιλιά τους.\nΔείτε ακόμη: 5 υψηλής απόδοσης ασκήσεις που καίνε το λίπος\nΣήμερα θα σας δώσουμε κάποιες συμβουλές πώς να απαλλαγείτε από το εσωτερικό λίπος, το οποίο όπως μπορείτε να μαντέψετε, είναι περισσότερο πρόβλημα των γυναικών από οτι των ανδρών. Και εσάς οι γοφοί σας γεμίζουν λίπος κάθε φορά; Μπορείτε να σκεφτείτε τις δυσάρεστες και μερικές φορές οδυνηρές συνέπειες που μπορεί να σας προκαλέσει αυτό; Λοιπόν, μπορούμε και για αυτό θέλουμε να σας βοηθήσουμε με μερικές συμβουλές.\nΤο επιπλέον λίπος στο συγκεκριμένο χώρο, δυστυχώς, είναι πολύ προβληματικό. Τα δύο κυριότερα προβλήματα που οι γυναίκες έχουν , είναι ότι όταν το βάρος που έχουν εκεί, δεν είναι μόνο αντιαισθητικό αλλά τους προκαλεί και ραγάδες. Όταν πηγαίνετε στην παραλία παρατηρήσετε τις γυναίκες που έχουν σχετικά σφικτά μαγιό. Θα έχουν σίγουρα ραγάδες στο εσωτερικό μέρος τους. Ένα άλλο πρόβλημα που οι άνθρωποι με τα μεγάλα ισχία έχουν είναι η τριβή μεταξύ των γοφών. Ένα άτομο θα μπορούσε εύκολα να σχίσει το εσωτερικό μέρος του παντελονιού του, όταν το φοράει πολύ, έτσι το παντελόνι θα αχρηστευτεί. Το άλλο πράγμα που προκαλείται από την τριβή του καλσόν είναι η εμφάνιση της ερυθρότητας και τα μικρά σπυράκια. Θα αισθανθείτε λίγη φαγούρα. Και γνωρίζουμε καλά οτι είναι μαρτύριο, να περπατάτε όλη την ημέρα με μια φούστα. Το τρίψιμο του καλσόν σας θα είναι αρκετά επώδυνο. Αυτός είναι ο λόγος για τον οποίο θέλουμε να μοιραστούμε μαζί σας το πώς μπορείτε να απαλλαγείτε από το λίπος που έχετε στα μπούτια σας\n1η Συμβουλή: Περπατήστε!!!\nΕάν δεν είστε οπαδός της γυμναστική ή της δίαιτας, τότε ο σωστός τρόπος για να απαλλαγείτε από το επιπλέον λίπος γύρω από καλσόν σας είναι το περπάτημα. Πολλοί άνθρωποι προτιμούν να κρατιούνται σε καλή κατάσταση, μόνο και μόνο επειδή περπατάτε μια ώρα ή δύο κάθε ημέρα. Είναι πολύ χαλαρωτικό, δεν σας εξαντλεί και εξακολουθεί να είναι χρήσιμο αν θέλετε να χάσετε βάρος. Το μόνο που έχετε να κάνετε είναι να περπατήσετε για τουλάχιστον μια ώρα την ημέρα. Και για καλύτερα αποτελέσματα θα πρέπει να περπατήσει γρήγορα, και όχι αργά. Ένα άλλο πράγμα που πρέπει να ξεχάσετε είναι το ασανσέρ. Μάθετε να πάτε με τις σκάλες όπου και να πάτε!!. Με αυτό τον τρόπο θα γυμνάσετε ακόμη καλύτερα τα πόδια σας.Αυτός είναι ένα αρκετά χρήσιμος τρόπος για να γυμναστείτε , όταν δεν πάτε για περπάτημα.Εκτός αυτού, μια μικρή σωματική άσκηση πριν από κάποιο είδος διανοητικής εργασίας θα διεγείρει το μυαλό σας να λειτουργεί καλύτερα. Με αυτό το τρόπο θα πείτε αντίο στα ενοχλητικά μπουτάκια! Αλλά μην ξεχνάτε αυτό πρέπει να το κάνετε κάθε μέρα.\n2η Συμβουλή : Γυμναστείτε!\nΑν θέλετε να χάσετε λίπος άμεσα πρέπει ν πάρετε πιο δραστικά μέτρα. Είναι πιο εύκολος για εσάς ο περίπατος και οι σκάλες αλλά τα αποτελέσματα θα έρθουν πιο αργά. Οπότε αν θέλετε άμεσα αποτελέσματα αρχίστε τη γυμναστική. Υπάρχουν συγκεκριμένες ασκήσεις που μπορείτε να κάνετε για να χάσετε το δύσκολο εσωτερικό λίπος. Εδώ είναι μερικές ασκήσεις που μπορείτε να δοκιμάσετε στο σπίτι. Βεβαιωθείτε ότι έχετε άφθονο νερό μαζί σας και να οτι έχετε ντυθεί άνετα. Επίσης, να είστε νηστική πριν κάνετε τις ασκήσεις. Καθώς αν έχετε φάει θα δυσκολευτείτε να κάνετε τις ασκήσεις και δεν θα έχετε τα αποτελέσματα που θα θέλατε.\nΞαπλώστε στο πάτωμα με το πρόσωπό σας προς τα κάτω, σαν να πρόκειται να κάνουμε κάποιες pushups. Στη συνέχεια σηκώστε το πόδι σας επάνω προς το ταβάνι. Κρατήστε το σε αυτή τη θέση για τουλάχιστον 15 δευτερόλεπτα και, στη συνέχεια, αλλάξτε πόδια. Κάνετε αυτή την άσκηση 30 φορές στο κάθε πόδι. Μετά συνεχίστε με τη δεύτερη άσκηση.\nΤώρα ξαπλώστε στο πάτωμα και πάλι, αλλά αυτή τη φορά θα πρέπει πραγματικά να κάνετε pushups. Το μόνο πράγμα που θα είναι διαφορετικό είναι ότι όταν θα κάνετε τα pushups, θα πρέπει να είστε σε όσο πιο χαμηλή θέση για μερικά δευτερόλεπτα. Με αυτό τον τρόπο θα ασκήσετε πίεση στους μύες των ποδιών σας. Και θα γυμνάσετε τα χέρια σας.\nΔείτε ακόμη:Λιώστε το λίπος από το σώμα σας με αυτό το ρόφημα με 2 μόνο υλικά!\nΕδώ είναι η τελευταία άσκηση για την εσωτερική πλευρά των μπουτιών σας. Σταθείτε ένα με δυο εκατοστά μακριά από έναν τοίχο. Στη συνέχεια, χωρίς να μετακινήσετε τα πόδια σας αγγίξτε τον τοίχο με τους ώμους σας. Στη συνέχεια, ξεκινήστε συρόμενη κάτω από τον τοίχο μέχρι τα μπούτια σας να είναι σε παράλληλη θέση με τον τοίχο. Κρατήστε τη θέση για 40 δευτερόλεπτα και επαναλάβετε 5 φορές.


[email protected] (Enikonomia.gr) http://www.enikonomia.gr/rural/247563,elga-plironei-apozimioseis-194-ekat-evro-ti-megali-tetarti-poioi-.html http://media.enikonomia.gr/data/photos/resized/125_247563_565fdc98a8-a23974d8ad83dd8c.jpg Αύριο,Μεγάλη Τετάρτη 28 Απριλίου 2021 θα καταβάλει... 4/27/2021 8:24:44 PM 4/27/2021 8:24:44 PM\nδημοσιεύθηκε: 27/04/2021 20:24\nΑύριο, Μεγάλη Τετάρτη 28 Απριλίου 2021 θα καταβάλει ο ΕΛΓΑ αποζημιώσεις φυτικού και ζωικού κεφαλαίου ύψους 19.463.135,60 ευρώ σε 7.342 δικαιούχους αγρότες και κτηνοτρόφους, όπως γνωστοποίησε σήμερα ο πρόεδρος του Οργανισμού Ανδρέας Θ. Λυκουρέντζος.\nΚαι πρόσθεσε ότι, «με αυτή την πληρωμή εξοφλούνται για πρώτη φορά μετά από αρκετά χρόνια οι αποζημιώσεις για ζημίες του προηγούμενου έτους στο ακέραιο και ξεκινάει η διαδικασία πληρωμής ακόμα και ζημιών του έτους 2021.\nΔιαβάστε αναλυτικά την κατανομή των ποσών ανά Νομό για τις αποζημιώσεις ΕΛΓΑ εδώ.\n#ΕΛΓΑ #ΑΠΟΖΗΜΙΩΣΕΙΣ #ΠΛΗΡΩΜΕΣ #ΔΙΚΑΙΟΥΧΟΙ\nΠότε πληρώνονται τα επιδόματα του ΟΠΕΚΑ - Η ανακοίνωση του Οργανισμού


16 | Φεβρουαρίου | 2013 | Faros's Weblog\nΠυρηνική δοκιμή της ΛΔ της Κορέας\nΠριν λίγες μέρες, η Λαϊκή Δημοκρατία της Κορέας, πραγματοποίησε μια ακόμα (την τρίτη στη σειρά) υπόγεια πυρηνική δοκιμή, στα πλαίσια της προσπάθειας της χώρας αυτής, να ενισχύσει την άμυνά της, αλλά και να μπορέσει να έχει ένα ανεξάρτητο πρόγραμμα ενέργειας, καθώς και ανεξάρτητο πρόγραμμα εξερεύνησης του διαστήματος.\nΗ ατομική αυτή δοκιμή, διεξήχθη με απόλυτη ασφάλεια ως προς την ασφάλεια των πολιτών, αλλά και να μην έχει δυσμενείς επιπτώσεις στον περιβάλλοντα χώρο.\nΗ στρατηγική επιλογή να γίνει η ΛΔ της Κορέας πυρηνική δύναμη, είναι μια επιλογή της Εργατικής Κυβέρνησης της ΛΔ Κορέας, στα πλαίσια μιας σειράς πρακτικών μέτρων που εξασφαλίζουν την ασφάλεια της χώρας, που την καθιστούν αλώβητη από την οικονομική και διπλωματική επίθεση του αμερικάνικου και όχι μόνο ιμπεριαλισμού.\nΌσοι αγαπούν την ελευθερία και παλεύουν για αυτήν σε όλον τον κόσμο, οι πατριώτες, οι απανταχού κομμουνιστές, όλοι όσοι θέλουν μια μέρα να δουν μια ενωμένη Κορέα που δεν θα έχει στο έδαφός της κατοχικά στρατεύματα, που θα κάνουν κουμάντο οι παραγωγοί του πλούτου, σίγουρα ένιωσαν μια βαθειά ικανοποίηση για το επίτευγμα αυτό της ΛΔ της Κορέας.\nΈνα επίτευγμα που δεδομένου ότι η χώρα παλεύει μόνης της, με τις δικές της δυνάμεις, που δέχεται έναν σχεδόν παγκόσμιο αποκλεισμό, που μας δίνει το δικαίωμα να στείλουμε τα θερμά μας συγχαρητήρια για την τόσο μεγάλη ανάπτυξη της επιστήμης και της τεχνολογίας των Βορειοκορεατών !\nΦυσικά, εκτός από τους παραπάνω, από όλους εμάς, υπάρχουν και αυτοί που ζηλεύουν, που εχθρεύονται τέτοιες επιτυχίες, που η προοπτική μιας ελεύθερης και ανεξάρτητης Κορέας τους κάνει να χάνουν τον ύπνο τους, που δεν έχασαν την ευκαιρία μέσα από στην κυριολεξία υποκριτικά βελάσματα, να καταδικάσουν την ΛΔ της Κορέας για αυτήν την πυρηνική δοκιμή, ενώ δεν κάνουν το ίδιο για ένα σωρό άλλες χώρες που κάνουν ακριβώς το ίδιο !\nΑν οι χώρες της Δύσης και πρώτη από όλες οι ίδιες οι ΕΠΑ, είχαν τιμήσει τις συμφωνίες που είχαν υπογράψει ο Πρόεδρος Κλίντον και ο Πρόεδρος Κιμ Ιλ Σουνγκ την δεκαετία του 1990, τίποτα από όλα αυτά δεν θα είχε γίνει.\nΑλλά οι Αμερικανοί και οι σύμμαχοί τους, «ξέχασαν» αυτές τις συμφωνίες, θέλουν να διατηρήσουν το καθεστώς του χωρισμού της Κορεατικής Χερσονήσου, άρα δεν αφήνουν πολλά περιθώρια στην Κυβέρνηση της ΛΔ της Κορέας.\nΕιδικά οι Αμερικανοί, οι οποίοι χρησιμοποίησαν ατομικές βόμβες για να καταστρέψουν την Χιροσίμα και το Ναγκασάκι, είναι οι τελευταίοι που μπορούν να μιλάνε για ειρήνη και αφοπλισμό.\nΈχουν ήδη πραγματοποιήσει κοντά στις χίλιες πυρηνικές δοκιμές και διαθέτουν ένα οπλοστάσιο που είναι ικανό να καταστρέψει την γη πολλές φορές.\nΟι Αμερικανοί και οι σύμμαχοί τους, έχουν εισβάλλει σε ουκ ολίγες χώρες, με διάφορα προσχήματα, ενώ δεν μπορεί κανένας να κατηγορήσει την ΛΔ της Κορέας ούτε καν για πρόθεση για κάτι τέτοιο.\nΗ Δημοκρατική Κορέα, έχει δεσμευτεί και προτίθεται να κρατήσει τις δεσμεύσεις της με … θρησκευτική ευλάβεια, για μια απόλυτα ειρηνική επανένωση της κορεατικής χερσονήσου, καθώς και σε καμία περίπτωση δεν θα είναι αυτή που θα χρησιμοποιήσει πρώτη πυρηνικά όπλα.\nΗ Λαϊκή Δημοκρατία της Κορέας, μακάρι να είχε, αλλά δεν έχει άλλη επιλογή από το να αναπτύξει ένα πυρηνικό πρόγραμμα για την ενέργεια και την άμυνά της.\nΗ Λαϊκή Δημοκρατία της Κορέας, δεν απειλεί κανέναν. Αντίθετα, δέχεται ένα σωρό απειλές που αφενός διαιωνίζουν την διαίρεση της Κορέας και αφετέρου επιδιώκουν την ανατροπή του σοσιαλιστικού προσανατολισμού της.\nΑυτό, δεν πρόκειται να συμβεί !\nΟι Κομμουνιστές σε όλον τον πλανήτη, στέκονται αλληλέγγυοι, καταδικάζουν τις απειλές του ιμπεριαλισμού, θα δώσουν τον καλύτερο εαυτό τους γι αυτό.\n(Το άρθρο γράφτηκε, με αφορμή σχετική ανακοίνωση του Νέου Κομμουνιστικού Κόμματος της Βρετανίας)\n6 Σχόλια\t| ΔΙΕΘΝΗ\t| Ετικέτα: πυρηνική δοκιμή, σοσιαλισμός, Β. Κορέα, ΕΠΑ, άμυνα, απειλές, ατομικά όπλα, ενέργεια, ιμπεριαλισμός, κομμουνισμός, λαός\t| Μόνιμος σύνδεσμος\nYou are currently browsing the Faros's Weblog blog archives for the day Σάββατο 16 Φεβρουαρίου 2013.


ΕΙΚΑΣΤΙΚΑ ΜΟΝΟΠΑΤΙΑ: LES DEMOISELLES D΄AVIGNON\nLES DEMOISELLES D΄AVIGNON\nLes Demoiselles d΄Avignon.... PICASSO (oil 243.9 x 233.7 cm )\nMUSEUM OF MODERN ART , NEW YORK CITY\n(The Great Masterpiece of Picasso 1906-1907 .....was the beginning of his African Period which followed his Blue and Rose Period)\nΜία από τις μεγάλες και πιο ριζοσπαστικές συνθέσεις του Πικάσο με θέμα το γυναικείο σώμα σε μια πολύ βίαιη απόδοση , έντονα επηρεασμένος από τις Αφρικάνικες μάσκες με πολλά πριμιτιβιστικά στοιχεία και πρώιμα κυβιστικά χαρακτηριστικά.\nΤο έργο ονομάστηκε έτσι , από τις γυναίκες των πορνείων της οδού Αβινιόν στην Βαρκελώνη , όπου και θεωρήθηκε ιδιαίτερα προσβλητικό και σκανδαλιστικό προκαλώντας έντονες αντιδράσεις από τους κριτικούς και φιλότεχνους εκείνης της εποχής.\nΔιακρίνονται έντονες επιρροές από το έργο Οι Λουόμενες του Σεζάν , από τα περίφημα χαρέμια του Ενγκρ καθώς και από τις εκφραστικές δομές των μορφών του Ελ Γκρέκο.\nΑναρτήθηκε από ART-TRAVELLER στις 22:00


Δευτέρα, 29 Ιουνίου 2009 14:32\nΟ θίασος των Μοντέρνων Καιρών παρουσιάζει δυο κλασικά έργα του θεάτρου του παραλόγου, τη Φαλακρή Τραγουδίστρια και To Μάθημα, σε εναλλασσόμενο ρεπερτόριο, στο θέατρο Άλμα. Είναι δύο έργα επίκαιρα, καθρέφτες της παγκόσμιας ηθικής και πνευματικής χρεοκοπίας και ταυτόχρονα αντίλαλοι της αγωνίας ενός κόσμου που βρίσκεται σε αδιέξοδο, γιατί δεν μπορεί πια να συνεννοηθεί ούτε με τον εαυτό του. Οι αξίες απαξιώθηκαν, η γλώσσα δεν είναι πλέον μέσον επικοινωνίας, αλλά εξαπάτησης. Μέσα σ’ ένα κόσμο που χάνει την ταυτότητά του, σε μια ανθρωπότητα απάνθρωπη, όπου οι άνθρωποι, χωρίς αισθήματα πια, δεν έχουν λόγο να επικοινωνήσουν, το ξεκαρδιστικό χιούμορ του Ιονέσκο φτάνει στο ακραίο του όριο: Γίνεται σπαρακτικό. Στη Φαλακρή Τραγουδίστρια τα πιο αφύσικα πράγματα γίνονται φυσικά, οι άνθρωποι φαίνεται πως δεν μπορούν πια να σκεφτούν - αλλά τι σημασία έχει - κυλούν απλώς μέσα στο χώρο και στο χρόνο, χωρίς χώρο και χωρίς χρόνο, χαρούμενα, ραγισμένα ανθρωπάκια. Στο Μάθημα τα πράγματα γίνονται πιο απειλητικά και πιο επικίνδυνα. Οι λέξεις που δεν είναι πια όργανο επικοινωνίας, γίνονται όργανο εξουσίας, δηλαδή όργανο φονικό. Γιατί τα πράγματα που δεν μπορούμε να κυβερνήσουμε, παίρνουν διαστάσεις τεράστιες και ανθρωποφαγικές.\nΠαίζουν στην Φαλακρή τραγουδίστρια : Φάνης Κάσσιος ,Φάνια Νταλιάνη ,Εβίτα Παπασπύρου, Μαίρη Σαουσοπούλου, Γιώργος Τασιόπουλος, Νίκος Τσεργάς. Στο Μάθημα : Άρτο Απαρτιάν, Φάνια Νταλιάνη, Μαίρη Σαουσοπούλου.\nΤοποθεσία Θέατρο Άλμα, Ακομινάτου 15-17 και Αγ. Κωνσταντίνου, Μεταξουργείο Ημερομηνία Από 2 έως 31 Μαΐου Πληροφορίες Τηλ.: 210-5220100 Προπώληση εισιτηρίων 15 ευρώ κανονικό, 9 ευρώ φοιτητικόΕνιαίο εισιτήριο και για τις δύο παραστάσεις: 22 ευρώ κανονικό, 14 ευρώ φοιτητικό-5 ευρώ γενική είσοδος Πέμπτη Σχετικές ειδήσεις\nΤο έργο «Ταξιδεύοντας με τον ΠΑΟΚ» του Σταύρου Τσιώλη, σε σκηνοθεσία Ταξιάρχη Χάνου, που παρουσιάστηκε τον περασμένο Μάιο μόνο για 11 παραστάσεις, επαναλαμβάνεται αυτή τη θεατρική περίοδο στο Μικρό Θέατρο της Μονής Λαζαριστών, σε εναλλασσόμενο ρεπερτόριο. 05.09.2016 16:25\nΤα «Αθηναϊκά Θέατρα» συνεχίζουν δυναμικά την παρουσία τους τη νέα θεατρική περίοδο 2016-2017 με ένα ρεπερτόριο από κλασικά και σύγχρονα έργα συγγραφέων της ελληνικής και παγκόσμιας δραματουργίας. 06.07.2016 13:03\nΗ φαλακρή τραγουδίστρια από το ΚΕΘΕΑ Διάβαση στο Εθνικό Θέατρο\nΤο ΚΕΘΕΑ Διάβαση παρουσιάζει, στις 24 Μαϊου στο Θέατρο Rex Σκηνή «Μαρίκα Κοτοπούλη», το έργο του Ευγένιου Ιονέσκο «Η φαλακρή τραγουδίστρια».


47 νέα κρούσματα κορωνοϊού στη Ροδόπη - Παρατηρητής της Θράκης | Παρατηρητής της Θράκης | Νέα από την Θράκη, την Ελλάδα & τον Κόσμο\nΣυνολικά 3.823 εντοπίστηκαν σε όλη τη χώρα την Κυριακή\nΣυνολικά 3.823 νέα κρούσματα κορωνοϊού εντοπίστηκαν στη Ροδόπη την Κυριακή 28 Νοεμβρίου, σύμφωνα με την ημερήσια έκθεση του ΕΟΔΥ.\nΟι εισαγωγές νέων ασθενών Covid-19 στα νοσοκομεία της επικράτειας είναι 502 (ημερήσια μεταβολή +11.3%). Ο μέσος όρος εισαγωγών του επταημέρου είναι 462 ασθενείς. Η διάμεση ηλικία των κρουσμάτων είναι 38 έτη (εύρος 0.2 έως 106 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη).\n#COVID-19 #ΕΟΔΥ #ΚΡΟΥΣΜΑΤΑ\nΕξι ερωταπαντησεις για τον παρατεταμενο καυσωνα των 11 ημερων\nΔιαβάστε περισσότερα: Έξι ερωταπαντήσεις για τον παρατεταμένο καύσωνα των 11 ημερών\nΑνοιγμα του Δημου Κομοτηνης στους νεους με exagono\nΔιαβάστε περισσότερα: Άνοιγμα του Δήμου Κομοτηνής στους νέους με exagono